
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1006 

6 Δεκεμβρίου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Κανονισμός Λειτουργίας του Ευρωπαϊκού Κέντρου Δημο¬ 
σίου Δικαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη τις διατάξεις: α) του άρθρου 2 
«Ίδρυση Ευρωπαϊκού Κέντρου Δημοσίου Δικαίου» του Ν. 
2358/16.9.1995 «Κύρωση της σύμβασης δικαστικής 
αρωγής και άλλες διατάξεις», 
β) Του άρθρου 29Α του Ν. 1558/1985 που προστέθηκε 
με το άρθρο 27 του Ν. 2081/1992, και 
γ) Το γεγονός ότι από τις διατάξεις της παρούσας πρα- 
καλείται ετήσια δαπάνη ποσού 279.000.000 δρχ. περί¬ 
που, η οποία θα αντιμετωπισθεί από ίδιους πόρους και 
από τις πιστώσεις που θα εγγράφονται στον προϋπολογι¬ 
σμό του Υπουργείου Δικαιοσύνης, αποφασίζουμε: 

Εσωτερικός Κανονισμός 
Κεφάλαιο Α 

Γενικά 

Αρθρο 1 (πρβλ. άρθρο 2 παρ. 1 και 7. Ν.2358/1995) 
Υπόσταση - Χαρακτήρας - Επωνυμία - 
Εποπτεία - Σφραγίδα 

1. ιδρύεται νομικό πρόσωπο ιδιωτικού δικαίου με την 
επωνυμία Ευρωπαϊκό Κέντρο Δημοσίου Δικαίου (Ευτο- 
Ρ 63 Π ΡυάΙίε Ιανν Οεπίετ). Το Ευρ. Κ.Δ.Δ. είναι κοινωφελής 
οργανισμός διεθνούς χαρακτήρος. Δεν ανήκει στον δημό¬ 
σιο τομέα όπως αυτός εκάστοιε ορίζεται από γενικές ή ει¬ 
δικές διατάξεις και δεν διέπεται από τις διατάξεις που τον 
αφορούν. 

2. Για θέματα που δεν ρυθμίζονται από τις διατάξεις του 
άρθρου 2 του Ν. 2358/1995 ούτε από τον παρόντα Κανο¬ 
νισμό Λειτουργίας, το Κέντρο θα λειτουργεί ως Ερευνη¬ 
τικό Πανεπιστημιακό Ινστιτούτο (ΕΠΙ) του ερύτερου πλαι¬ 
σίου των δραστηριοτήτων του Τομέα Δημοσίου Δικαίου 
του Τμήματος Νομικής του Εθνικού και Καποδιστριακού 
Πανεπιστημίου Αθηνών, και τα θέματα αυτά θα ρυθμίζο¬ 
νται από τη σχετική περί ΕΠΙ νομοθεσία. 

3. Το Κέντρο έχει διοικητική και οικονομική αυτοτέλεια, 
εποπτεύεται δε από τον Υπουργό Δικαιοσύνης και τον 
Υπουργό Εθνικής Παιδείας και θρησκευμάτων. 

4. Το Κέντρο έχει σφραγίδα σε δύο εκδόσεις, ελληνική 


και αγγλική. Η σφραγίδα είναι στρογγυλή, στην οποία ανα¬ 
γράφεται μέσα σε πλαίσιο περιμετρικά η επωνυμία του, 
ενώ στο κέντρο τίθεται το έμβλημά του. Το έμβλημα είναι 
κανονικό τετράγωνο βαθέος γαλάζιου χρώματος και πε¬ 
ριέχει χρυσό στεφάνι ελιάς γύρω από τις λέξεις Πθβ 
ΡυΜοεσε δύο σειρές, κάτω από το οποίο υπάρχει η χρονο¬ 
λογία 1995, προστιθεμένου του ονόματος του τόπου όπου 
βρίσκονται οι αντίστοιχες εγκαταστάσεις του Κέντρου. Το 
έμβλημα μπορεί να τροποποιείται με απόφαση του Δ.Σ. 
του Κέντρου. 

Άρθρο 2 (πρβλ. άρθρο 2 παρ. 2, Ν.2358/1995) 
Έδρα 

Έδρα του Ευρωπαϊκού Κέντρου Δημοσίου Δικαίου ορί¬ 
ζεται η Αθήνα, ανεξαρτήτως του συγκεκριμένου τόπου 
στον οποίο ευρίσκονται εγκαταστάσεις του. Το Δ.Σ. νομί- 
μως συνεδριάζει και τα άλλα όργανα του Κέντρου νομίμως 
αποφασίζουν και εκτός της έδρας του. 

Άρθρο 3 (πρβλ. άρθρο 2 παρ. 3 και 6, Ν.2358/1995) 
Σκοπός 

1. Το Ευρωπαϊκό Κέντρο Δημοσίου Δικαίου αποσκοπεί 
στην δημιουργία ειδικών γνώσεων και την διάδοσή τους σε 
θέματα ελληνικού, αλλοδαπού, συγκριτικού και ευρωπαϊ¬ 
κού δημοσίου δικαίου. Διεξάγει και υποστηρίζει επιστημο¬ 
νικές, ερευνητικές, μεταπτυχιακές ή εν γένει διδακτικές 
δραστηριότητες στον επιστημονικό χώρο του καθώς και 
τις δραστηριότητες της Ευρωπαϊκής Ομάδας Δημοσίου 
Δικαίου. Το Ευρωπαϊκό Κέντρο Δημοσίου Δικαίου ανα¬ 
πτύσσει τις δραστηριότητές του σε αρμονική συνεργασία 
και αμοιβαία επιστημονική υποστήριξη με τα άλλα Ινστι¬ 
τούτα του Τομέα Δημοσίου Δικαίου του Τμήματος Νομι¬ 
κής του Εθνικού και Καποδιστριακού Πανεπιστημίου Αθη¬ 
νών. 

2. Ο Υπουργός Δικαιοσύνης δυνατοί, να ζητεί τη γνώμη 
ή την επιστημονική γνώση του Κέντρου σε θέματα της αρ- 
μοδιότητάς του προς εξυπηρέτηση των αναγκών της διοι¬ 
κητικής δικαιοσύνης. Εξ άλλου, το Κέντρο θα παρέχει τις 
δυνατότητες της Βιβλιοθήκης του για τις ανάγκες του 
Υπουργείου Δικαιοσύνης και της Διοικητικής Δικαιοσύ¬ 
νης. 

3. Κατά την επιδίωξη και για την επίτευξη των σκοπών 
του το Κέντρο μεταξύ άλλων: 

α) Διεξάγει και υποστηρίζει την έρευνα στους γνωστικούς τομείς της αρμοδιότητας του και 
προβαίνει σε εκδόσεις. 

β) Εκτελεί προγράμματα καθαρής ή εφηρμοσμένης έρευνας και εκπονεί μελέτες για 
λογαριασμό του ή για λογαριασμό τρίτων ή σε συνεργασία με διεθνείς οργανισμούς και ιδιαίτερα 
με την Ευρωπαϊκή Ενωση. 

γ) Δύναται να αναθέτει την ολική 'ή μερική εκτέλεση των παραπάνω ερευνητικών 
προγραμμάτων ή μελετών σε τρίτους. 

δ) Διεξάγει, διοργανώνει και στηρίζει την προπτυχιακή και μεταπτυχιακή εκπαίδευση σε 
συνεργασία με Τμήματα των ΑΕΙ της ημεδαπής και της αλλοδαπής, σε γνωστικά αντικείμενα της 
αρμοδιότητας του και παρέχει τους σχετικούς τίτλους σπουδών. 

ε) Μετεκπαιδεύει, επιμορφώνει και ειδικεύει επιστήμονες στους τομείς της ειδικότητάς του 
και παρέχει τους σχετικούς τίτλους σπουδών. 

στ) Συγκεντρώνει πηγές και συγκροτεί την Ευρωπαϊκή Βιβλιοθήκη Δημοσίου Δικαίου που 
καλύπτει το ευρύτερο πλαίσιο του γνωστικού του αντικειμένου. 

η) Παρέχει σε τρίτους, επ’ αμοιβή ή όχι, υπηρεσίες πληροφορίες και κάθε είδους συμβουλές 
ή ενημέρωση. 

θ) Οργανώνει ή συμμετέχει σε σεμινάρια, εκπαιδευτικά προγράμματα, συνέδρια, συναντήσεις 
κλπ., και αναλαμβάνει την εκπαίδευση, μετεκπαίδευση και επιμόρφωση ελλήνων και ξένων 
ειδικών στην Ελλάδα ή στην αλλοδαπή. 

ι) Συνεργάζεται με άλλους οργανισμούς συμπεριλαμβανομένων Πανεπιστημίων, 
Ινστιτούτων, επιχειρήσεων, βιομηχανιών κλπ, ή φυσικά πρόσωπα και αναλαμβάνει τον συντονισμό 
κοινών δραστηριοτήτων. 

ια) Επιδιώκει τήν διεθνή συνεργασία για την προαγωγή των δραστηριοτήτων του ή εκείνων 
άλλων ελληνικών οργανισμών στα θέματα της αρμοδιότητας του, την διεξαγωγή κοινών 
προγραμμάτων με διεθνείς οργανισμούς ή αλλοδαπά κέντρα ερευνών, την διασύνδεση με διεθνή 
κέντρα τεκμηρίωσης και συστήματα κατανομής πληροφοριών. Οι δραστηριότητες διεθνούς 
συνεργασίας περιλαμβάνουν, μεταξύ άλλων, διμερείς ή πολυμερείς συμβάσεις για την ανταλλαγή 
πληροφοριών ή δεδομένων ή την διακίνηση ερευνητών, την εκτέλεση από το Κέντρο τμημάτων 
διεθνών ερευνητικών προγραμμάτων, την εκτέλεση στην αλλοδαπή τμημάτων έργων ή 
προγραμμάτων του Κέντρου, την συμμετοχή του Κέντρου και εκπροσώπησή του σε διεθνείς 
οργανισμούς αλλοδαπά ή ημεδαπά Κέντρα αναλογών με αυτό σκοπών και δραστηριοτήτων, με ή 
χωρίς οικονομική του επιβάρυνση, κλπ. 

ιβ) Για την αρτιότερη προώθηση των σκοπών του, ιδρύει ή συμμετέχει, σε εταιρείες ή 
επιχειρήσεις του δημόσιου ή ιδιωτικού τομέα, σε κοινοπραξίες οικονομικού ή μη σκοπού, σε 
διεθνείς ενώσεις σε ενώσεις προσώπων κατά το ελληνικό ή ευρωπαϊκό δίκαιο. 

ιγ) Δύναται να εκπροσωπεί σε θέματα της αρμοδιότητας του το Υπουργείο Δικαιοσύνης το 
Εθνικό και Καποδιστριακό Πανεπιστήμιο ή το Υπουργείο Εθνικής Παιδείας και Θρησκευμάτων, ή 
όποιο άλλο Υπουργείο ή οργανισμό του το ζητήσει. 

ιδ) Υποστηρίζει με κάθε τρόπο τις δραστηριότητες και τις πρωτοβουλίες της Ευρωπαϊκής 
Ομάδας Δημοσίου Δικαίου, όπως το εκδοτικό πρόγραμμα της Ευρωπαϊκής Επιθεώρησης Δημοσίου 
Δικαίου (ΕιίΓορβ&η Κβνίβιν οΓ Ρυθίίο Εα\ν), την Ακαδημία Ευρωπαϊκού Δημοσίου Δικαίου 
(Αααιΐιυην οί Ευτοροϋπ Ρυύΐϊο Ε»\ν), και όποια άλλη επιστημονική, ερευνητική, διδακτική κλπ. 
πρωτοβουλία ήθελε αναληφθε.ΐ στο μέλλον. 

ιε) Ιδρύει και καταρτίζει Τράπεζα Δεδομένων στο πλαίσιο του γνωσιολογικού αντικειμένου 
του και προωθεί τη δημιουργία μόνιμων δικτύων ανταλλαγής στοιχείων από ειδικούς σε ζητήματα 
επιστήμης νομοθεσίας νομολογίας και διοικητικής πρακτικής. 

4. Κατά την επιδίωξη των σκοπών του Κέντρου και στο πλαίσιο των συμφωνιών 
οικονομικής υποστήριξής του που καταρτίζει με όσους κατά τα κατωτέρω δύνανται να εισέρχονται 
με εκπρόσωπό τους στο Δ.Σ. ή σε κάθε περίπτωση εφόσον αιτιολογημένα κρίνει ότι δύναται να 
ανταπεξέλθει οικονομικώς, το Ευρωπαϊκό Κέντρο Δημοσίου Δικαίου δύναται να οργανώνει ειδικά 
Τμήματα σε ειδικούς και συγκεκριμένους γνωστικούς τομείς του ευρύτερου γνωστικού του 
αντικειμένου. 


Κεφάλαιο Β 
Διοίκηση 

Αρθρο 4 (πρβλ. άρθρο 2 παρ. 4, Ν. 2358/1995) 

Οργανα Διοίκησης 

Όργανα διοίκησης του Ευρ.Κ.Δ.Δ. είναι το Διοικητικό Συμβούλιο (Δ.Σ.), η Εκτελεστική 
Επιτροπή (Ε.Ε.) και ο Διευθυντής. 


Αρθρο 5 (πρβλ. άρθρο 2 παρ. 4 και 6, Ν. 2358/1995) 

Συγκρότηση Διοικητικού Συμβουλίου 

1. Το Δ.Σ. συγκροτείται από τον Διευθυντή ως Πρόεδρο και τέσσερα μέλη ΛΕΠ του Τομέα 
Δημοσίου Δικαίου του Τμήματος Νομικής του Εθνικού και Καποδιστριακού Πανεπιστημίου 
Αθηνών συμπεριλαμβανομένων των ομότιμων Καθηγητών, που ορίζει ο Πρύτανης μετά από 
σχετική απόφαση του ως άνο> Τομέα Δημοσίου Δικαίου, η οποία του υποβάλλεται ως πρόταση. 

Στο Διοικητικό Συμβούλιο μετέχουν με αποφασιστική ψήφο και από ένας εκπρόσωπος, του 
ως άνω Τομέα Δημοσίου Δικαίου που ορίζεται από τον Τομέα, της Ευρωπαϊκής Ένωσης (ΧΠη ή 
ΧΧΙΙη Γενική Διεύθυνση), ο οποίος ορίζεται κατόπιν συνενόησης του Κέντρου με τα αρμόδια 
όργανα της Ενωσης και του Υπουργείου Δικαιοσύνης που ορίζεται για κάθε πλήρη θητεία από 
τον Υπουργό. Το όργανο που είναι αρμόδιο για την έκδοση της πράξης συγκρότησης του Δ.Σ. 
αποστέλλει εγκαίρως το ερώτημα ορισμού εκπροσώπου. 

Μετέχει επίσης με αποφασιστική ή συμβουλευτική ψήφο, και εκπρόσωπος κάθε Κράτους 
Πανεπιστημίου, Ινστιτούτου, Υπουργείου ή άλλου οργανισμού ή νομικού προσώπου ελληνικού ή 
αλλοδαπού, συμπεριλαμβανομένων και Βουλών, οργάνων της Ευρωπαϊκής Ένωσης διεθνών 
οργανισμών ή οργανισμών τοπικής αυτοδιοίκησης ο οποίος αναλαμβάνει με κοινή συμφωνία με το 
Κέντρο την οικονομική ή άλλη υποστήριξη του έναντι συμμετοχής στη Διοίκηση και καθόσον 
χρόνο η υποστήριξη αυτή διαρκεί. Οι εκπρόσωποι των κρατών πρέπει κατά προτεραιότητα να 
επιλέγονται μεταξύ των μελών της Ευρωπαϊκής Ομάδας Δημοσίου Δικαίου της συγκεκριμένης 
εθνότητας εκτός εάν τέτοια μέλη δεν υπάρχουν ή δεν αποδέχονται, ή αιτιολογημένα δεν γίνονται 
αποδεκτά από το συγκεκριμένο κράτος ως εκπρόσωποί του. Το αυτό ισχύει αναλόγως και για 
Πανεπιστήμια, Ινστιτούτα, λοιπούς οργανισμούς κλπ. που εκπροσωπούνται με μέλη τους στην 
Ευρωπαϊκή Ομάδα Δημοσίου Δικαίου. 

2. Στο Δ.Σ. του Κέντρου μετέχει και ένας εκπρόσωπος του Ινστιτούτου Ελληνικής 
Συνταγματικής Ιστορίας και Συνταγματικής Επιστήμης του Τμήματος Νομικής του Εθνικού και 
Καποδιστριακού Πανεπιστημίου Αθηνών. 

3. Σε περίπτωση που οιοσδήποτε των παραπάνω εκπροσώπων δεν ορισΟεί εντός μηνός από 
της αποστολής του σχετικού ερωτήματος από το αρμόδιο για την έκδοση της πράξης συγκρότησης 
όργανο, το Δ.Σ. συγκροτείται νομίμως και χωρίς αυτόν. Εάν η σχετική συμφωνία επιτευχθεί 
διαρκούσης της θητείας του Δ.Σ, η είσοδος στο όργανο γίνεται για το υπόλοιπο της θητείας. 

4. Κάθε μέλος του Δ.Σ. ορίζεται για πλήρη θητεία, εάν δε εκλείψει για οποιονδήποτε λόγο 
αντικαθίσταται κατά την ίδια με τον ορισμό του διαδικασία για το υπόλοιπο της θητείας. Τα μέλη 
του Δ.Σ. ορίζονται για πλήρη περίοδο τεσσάρων ετών και η θητεία τους είναι δυνατό να 
ανανεώνεται. 

5. Επιτρέπεται σε Υπουργεία ή οργανισμούς του δημοσίου τομέα του Ν. 1256/1982. 
συμπεριλαμβανομένων της Βουλής και των οργανισμών τοπικής αυτοδιοίκησης, με απόφαση του 
προϊσταμένου Υπουργού ή του αρμοδίου οργάνου να προσφέρουν οικονομική υποστήριξη σε βάρος 
του προϋπολογισμού τους καθώς και να συμμετέχουν στο Διοικητικό Συμβούλιο του Κέντρου στο 
πλαίσιο συμφωνίας που θα συνάψουν μαζί του. 

6. Εκπρόσωποι κάθε είδους για τους οποίους δεν ορίζεται ούτε στο άρθρο 2 του Ν. 2358/1995 
ούτε στην πράξη συμμετοχής τους στο Κέντρο ότι μετέχουν του Λ.Σ. με αποφασιστική ψήφο, 
μετέχουν στις συνεδριάσεις με αποφασιστική ψήφο κατά την συζήτηση προγραμμάτων που έχουν 
αναληφθεί και εκτελούντα; από κοινού από τον εκπροσωπούμενο και το Κέντρο, συμβουλευτική δε 
ψήφο για όλα τα άλλα ζητήματα, εκτός εάν στην πράξη συμμετοχής τους στο Κέντρο ορίζεται 
ρητώς ότι μετέχουν του Λ.Σ. αποκλειστικά και μόνο με συμβουλευτική ψήφο. 

7. Την κατά την ανωτέρω παρ 1 είσοδο ή έξοδο μέλους από την συγκρότηση του Δ.Σ. 
διαπραγματεύεται ο Διευθυντής που υποβάλλει αιτιολογημένη εισήγηση στην Ε.Ε, η οποία και 
αποφασίζει. Η απόφασή της ανακοινώνεται στο Λ.Σ. Η απόφαση της Ε.Ε. σε περίληψη 
αποστέλλεται από τον Διευθυντή για δημοσίευση στην Εφημερίδα της Κυβερνήσεως. 


Αρθρο 6 (πρβλ. άρθρο 2 παρ. 4, Ν. 2358/1995) 

Λειτουργία του Διοικητικού Συμβουλίου 

1. Το Δ. Σ. συνεδριάζει μετά από πρόσκληση του Προέδρου του, τακτικώς δύο φορές το 
χρόνο, και εκτάκτως όταν το κρίνει απαραίτητο ο Πρόεδρος ή το ζητήσει τουλάχιστον το ήμισυ 
συν ένα των μελών του με γενική αποφασιστική ψήφο. 

2. Ο Υπουργός Δικαιοσύνης δύναται να παρίσταται στις συνεδριάσεις όταν το κρίνει 
απαραίτητο. Ο Πρόεδρος μπορεί να καλεί στις συνεδριάσεις για τη συζήτηση συγκεκριμένων 
θεμάτων στελέχη του Κέντρου ή και τρίτους. 

3. Το Δ.Σ. βρίσκεται σε απαρτία, όταν είναι παρόντα τουλάχιστον τα μισά συν ένα των 
μελών του με γενική αποφασιστική ψήφο. Σε περίπτωση μη επίτευξης απαρτίας, το Λ.Σ. 
ξανασυνεδριάζει μετά δύο (2) ημέρες χωρίς νέα πρόσκληση, στον ίδιο τόπο και χώρο και βρίσκεται 
σε απαρτία όσα μέλη με γενική αποφασιστική ψήφο και αν είναι παρόντα, με την προϋπόθεση ότι 
είναι τουλάχιστον τέσσερα (4). Το αυτό επαναλαμβάνεται κάθε δύο (2) ημέρες έως ότου 
ικανοποιηθεί ο ανωτέρω όρος. Οι αποφάσεις του Δ.Σ. λαμβάνονται με απόλυτη πλειοψηφία των 
παρόντων μελών με αποφασιστική για το εκάστοτε συγκεκριμένο θέμα ψήφο. Σε περίπτωση 
ισοψηφίας υπερισχύει η ψήφος του Προέδρου. 

4. Η νόμιμη συγκρότηση του Λ.Σ. δεν πάσχει από την πρόσκαιρη έλλειψη δύο μελών του. 

Αρθρο 7 (πρβλ. άρθρο 2 παρ. 4, Ν. 2358/1995) 

Αρμοδιότητες Διοικητικού Συμβουλίου 

Το Δ.Σ. είναι όργανο χάραξης πολιτικής του Κέντρου. Συζητεί και εγκρίνει, μετά από 
εισήγηση του Διευθυντή, το ερευνητικό και αναπτυξιακό του πρόγραμμα, την πολιτική του 
Κέντρου καθώς και τον αντίστοιχο ετήσιο προϋπολογισμό και απολογισμό. Δύναται να ζητεί, 
απολογιστικά, τον έλεγχο των πράξεων κάθε οργάνου του Κέντρου. 

Αρθρο 8 (πρβλ. άρθρο 2 παρ. 4, Ν. 2358/1995) 

Εκτελεστική Επιτροπή 

1. Η Ε.Ε. αποτελείται από τον Διευθυντή ως Πρόεδρο - και όλα τα μέλη του Δ.Σ. πλην των 
ως άνω κατά το άρθρο 5 εκπροσώπων. 

2. Επικουρεί τον Διευθυντή στο έργο του και δύναται να αποφασίζει για κάθε θέμα 
αρμοδιότητας του Δ.Σ. που θα της ανατίθεται από αυτό όπως και για θέματα που εισάγονται από 
τον Διευθυντή. Επιπλέον, πέραν των ειδικότερων αρμοδιοτήτων της κατά τις διατάξεις του 
παρόντος Κανονισμού, αποφασίζει για τα ακόλουθα ζητήματα: 

α) Το πρόγραμμα προσλήψεων ή απολύσεων παντός είδους προσωπικού εντός του οποίου 
θα πρέπει να κινηθεί ο Διευθυντής, ο οποίος υποχρεούται αντιστοίχως σε τακτική ενημέρωση της 
Ε.Ε. ως προς τις συγκεκριμένες ενέργειες του. 

β) Την έγκριση των προσλήψεων ή απολύσεων που έγιναν από τον Διευθυντή, χωρίς την 
κατά τα ανωτέρω προηγούμενη απόφαση της Ε.Ε. Μ μή έγκριση καθιστά τις προσλήψεις ή 
απολύσεις αυτές που έγιναν από τον Διευθυντή άκυρες εξυπαρχής. 

γ) Την έγκριση δαπανών του Κέντρου με οικονομικό αντικείμενο που υπερβαίνει το όριο 
που ορίζεται κατά καιρούς με απόφαση της ΙΕ. και το οποίο κατά την πρώτη εφαρμογή του 
Κανονισμού ορίζεται στα επτά (7) εκατομμύρια δραχμές και τις κάθε είδους αμοιβές 
συμπεριλαμβανομένης εκείνης του Διευθυντή. 

δ) Την έγκριση της ανάθεσης παντός είδους μελετών και έργων. 

ε.) Την εξειδίκευση των αποφάσεων του Δ.Σ. στην πράξη. 

3. Με απόφαση της Ε.Ε. είναι δυνατό να ανατίθεται σε μέλη του Δ.Σ. συμπεριλαμβανομένου 
του Προέδρου, ή στο Νομικό Σύμβουλο του Κέντρου, εφόσον και αυτοί το επιθυμούν, την εποπτεία, 
διοίκηση, ή και ερευνητικό έργο, κατά τους όρους της σχετικής απόφασης. 

Αρθρο 9 

Λειτουργία της Εκτελεστικής Επιτροπής 

1. Η Ε.Ε. συνεδριάζει μετά από πρόσκληση του Προέδρου της ή όταν το ζητήσει 
τουλάχιστον το ήμισυ συν ένα των μελών της. 

2. Η Ε.Ε. βρίσκεται σε απαρτία, όταν είναι παρόντα τουλάχιστον τα μισά συν ένα των 
μελών της. Σε περίπτωση μη επίτευξης απαρτίας η Ε.Ε. ξανασυνεδριάζει μετά δύο (2) ημέρες χωρίς 
νέα πρόσκληση, στον ίδιο τόπο και χώρο. Το αυτό επαναλαμβάνεται κάθε δύο (2) ημέρες έως ότου 
ικανοποιηθεί ο όρος της απαρτίας. Οι αποφάσεις της Ε.Ε. λαμβάνονται με απόλυτη πλειοψηφία 
των παρόνταιν μελών. Σε περίπτωση ισοψηφίας υπερισχύει η ψήφος του Προέδρου. 

2. Η νόμιμη συγκρότηση της Ε.Ε. δεν πάσχει από την πρόσκαιρη έλλειψη δύο μελών της 

3. Εφόσον η Ε.Ε. δεν αποφασίσει διαφορετικά, ως αμοιβή των μελών της Ε.Ε. κατά συνεδρία 
διάρκειας επτά (7) τουλάχιστον ωρών, ορίζεται το ποσό της αποζημίωσης εμπειρογνώμονα της 
Γενικής Διεύθυνσης XII των Ευρωπαϊκών Κοινοτήτων για μία ημέρα εργασίας για δε συνεδρίες 
μικρότερης διάρκειας το μισό του ποσού αυτού. Η διάρκεια της συνεδρίας πιστοποιείται στα 
πρακτικά από τον Πρόεδρο. Με απόφαση της Ε.Ε. η παρούσα διάταξη δόναται να εφαρμόζεται και 
για τις συνεδριάσεις του Δ,Σ. οπότε, προκειμένου περί φιλοξενούμενων από το Κέντρο, το ποσό 
αυτό δύναται να συμψηφίζεται έναντι των εξόδων φιλοξενίας. 

Αρθρο 10 (πρβλ. άρθρο 2 παρ. 4, Ν. 2358/1995) 

Αρμοδιότητες Προέδρου 

1 Πρόεδρος του Δ.Σ. και της Ε.Ε. είναι ο Διευθυντής του Κέντρου. Προεδρεύει και 
κατευθύνει τις συνεδριάσεις του Δ.Σ. και της Ε.Ε., καθορίζει δε τα θέματα της ημερήσιας διάταξης 
στα οποία συμπεριλαμβάνονται και τα προτεινόμενα από τουλάχιστον 4 μέλη του Δ,Σ. με 
αποφασιστική ψήφο για το συγκεκριμένο ζήτημα, ή 3 μέλη της Ε.Ε. Η πρόταση πρεπει να 
υποβληθεί τουλάχιστον 6 ημέρες πριν τη συνεδρίαση εφόσον αυτή είχε ορισθεί σε δήλη ήμερα, 
άλλως το αργότερο 2 ημέρες πρίν την ημέρα για την οποία συγκαλείται το όργανο. 

2. Η Ε.Ε. ορίζει εκ των μελών της την αναπλήρωση του Προέδρου/Διευθυντή, για την 
περίπτωση ελλείψεως απουσίας ή κωλύματος. Η απόφαση αυτή υποβάλλεται για έγκριση στο Δ.Σ. 
Σε περίπτωση μή εγκρίσεως το Δ.Σ. ορίζει άλλον εκ των μελών της Ε.Ε, με απόφαση που ισχύει 
μόνον δια το μέλλον. Εάν πρόκειται για έλλειψη Προέδρου/Διευθυντή, ο κατ’ αναπλήρωση 
Πρόεδρος/Διευθυντής κινεί αμέσως την διαδικασία ανάδειξης νέου Προέδρου/Διευθυντή κατά τα 
αναφερόμενα στο επόμενο άρθρο, η οποία θα πρέπει να έχει καταλήξει σε απόφαση της Ε.Ε. εντός 
δέκα ημερών από της ελλείψεως άλλως οι πράξεις του κατ’ αναπλήρωση Προέδρου/Διευθυντή 
είναι άκυρες. 


Αρθρο 11 (πρβλ. άρθρο 2 παρ. 4, Ν. 2358/1995) 

Διορισμός - Προσόντα Διευθυντή 

1. Ο Διευθυντής προσλαμβάνεται με σύμβαση αορίστου χρόνου. Πρέπει να είναι Καθηγητής ή 
Αναπληρωτής Καθηγητής του Τομέα Δημοσίου Δικαίου του Τμήματος Νομικής του Εθνικού και 
Καποδιστριακού Πανεπιστημίου Αθηνών. 

2. Όταν κενωθεί με οποιονδήποτε τρόπο και για οποιονδήποτε λόγο η θέση του Διευθυντή, 
τα υπόλοιπα μέλη της Ε.Ε. συνέρχονται σε έκτακτη συνεδρίαση και αποφασίζουν για το πρόσωπο 
του νέου Διευθυντή. Η απόφαση της Ε.Ε. επέχει θέση προσλήψεως, εφόσον γίνει αποδεκτή από τον 
ενδιαφερόμενο και μετά γνώμη του Ευρωπαϊκού Επιστημονικού Συμβουλίου εγκριθεί από το Δ.Σ, 
που επίσης συνέρχεται με τα υπόλοιπα πλην που του ελλείποντος Διευθυντή μέλη του σε έκτακτη 
συνεδρίαση. Μέχρι την οριστική απόφαση του Δ.Σ., ο εκλεγείς Διευθυντής αναλαμβάνει και ασκεί 
νομίμως τα καθήκοντα του. Στην περίπτωση που η εκλογή του δεν εγκριθεί, το Δ.Σ. εκλέγει 
οριστικά το νέο Διευθυντή με απόφαση που ισχύει μόνο δια το μέλλον. Εφόσον ο απερχόμενος 
Διευθυντής δεν έχει εκλείψει, παραμένει ως μέλος της Ε.Ε. και του Δ.Σ. και συμμετέχει στις ως 
άνω διαδικασίες. Εάν δεν επανεκλεγεί, παραμένει ως υπεράριθμο μέλος της Ε.Ε. και του Δ.Σ, 
μέχρι του ορισμού νέου Δ.Σ. 


Αρθρο 12 (πρβλ. άρθρο 2 παρ. 4, Ν. 2358/1995) 

Αρμοδιότητες Διευθυντή 

1. Ο Διευθυντής είναι αρμόδιος για κάθε θέμα διοίκησης και λειτουργίας του Κέντρου. 
Διοικεί το Κέντρο, προΐσταται των υπηρεσιών του και το εκπροσωπεί δικαστικώς και εξωδίκως. 
Ειδικότερα, πέραν των ανωτέρω και πέραν των ειδικότερων αρμοδιοτήττυν που σε διάφορες 
διατάξεις του αναθέτει ο παρόν Κανονισμός ή θα του αναθέσει εκαστοτε το Δ.Σ. ή η Ε.Ε., ο 
Διευθυντής είναι αρμόδιος για: 

α) την εκτέλεση των αποφάσεων του Δ.Σ. και της Ε.Ε, 

β) την πρόσληψη και απόλυση του προσωπικού και παντός είδους συμβασιούχων του 
Κέντρου στο πλαίσιο των ως άνω υπό άρθρο 8 του παρόντος Κανονισμού, 

γ) το συντονισμό και την εποπτεία για την έγκαιρη εκπόνηση του ερευνητικού και 
αναπτυξιακού προγράμματος του Κέντρου, 

δ) την κατάρτιση του προϋπολογισμού και απολογισμού του Κέντρου, 
ε) τα θέματα κατάστασης και πειθαρχίας προσωπικού, 

στ) την πραγματοποίηση δαπανών του Κέντρου με οικονομικό αντικείμενο το οποίο δεν 
υπερβαίνει το όριο που τίθεται κατά καιρούς με απόφαση της Ε.Ε. και που κατά την πρώτη 
εφαρμογή του Κανονισμού ορίζεται στα επτά (7) εκατομμύρια δραχμές. Για τις δαπάνες αυτές δίδει 
λεπτομερή αναφορά στην επόμενη συνεδρίαση της Ε.Ε. 
ζ) την διαχείρση των οικονομικών του Κέντρου 
η) την υπογραφή των παντός είδους συμβάσεων του Κέντρου 
ι) κάθε άλλο θέμα διοίκησης και λειτουργίας του Κέντρου. 

2. Ο Διευθυντής είναι δυνατό να αναθέτει την εκτέλεση τμήματος των αρμοδιοτήτων του με 
εξουσιοδότηση υπογραφής σε άλλα όργανα ή μέλη του προσωπικού του Κέντρου και ενημερώνει 
σχετικώς την Ε.Ε. 


Αρθρο 13 (πρβλ. άρθρο 2 παρ. 7, Ν. 2358/1995) 

Οργάνωση - Διάρθρωση 

1. Στο Κέντρο δημιουργούνται υπηρεσία ερευνών και προγραμμάτων, υπηρεσία διοικητικών 
υποθέσεων, υπηρεσία οικονομικών υποθέσεων, και τεχνική υπηρεσία. Με την επιφύλαξη ειδικών 
διατάξεων του παρόντος Κανονισμού, κάθε υπηρεσίας προΐσταται μέλος του προσωπικού του 
Κέντρου που ορίζεται από τον Διευθυντή μετά από σχετική απόφαση της Ε.Ε. Η ειδικότερη 
εσωτερική ανάπτυξη και διάρθρωση των υπηρεσιών του Κέντρου ορίζονται με αποφάσεις που 
λαμβάνονται εκάστοτε από την Ε.Ε. και ανκοινώνονται στο Δ.Σ. 

2. Αρχή λειτουργίας του Κέντρου είναι η διοίκησή του να ασκείται κατά το δυνατόν με 
ευθύνη και αρμοδιότητα των εκάστοτε αντιστοίχων προϊσταμένων κάθε δραστηριότητάς του. 

Κεφάλαιο Γ 
Γνωμοδοτικά Οργανα 

Αρθρο 14 (πρβλ. άρθρο 2 παρ. 4, Ν. 2358/1995) 

Ευρωπαϊκό Επιστημονικό Συμβούλιο 

1. Στο Ευρωπαϊκό Κέντρο Δημοσίου Δικαίου λειτουργεί ως συμβουλευτικό όργανο, το 
Ευρωπαϊκό Επιστημονικό Συμβούλιο, που συγκροτείται από τα μέλη της Ευρωπαϊκής Ομάδας 
Δημοσίου Δικαίου, και που συνεδριάζει μια φορά το χρόνο και συζητεί και συμβουλεύει για όλα 
τα θέματα επιστημονικής ανάπτυξης του Κέντρου καθώς και για το πρόσωπο του εκάστοτε 
προσληπτέου Διευθυντή του Κέντρου. Ία θέματα συζητήσεως εισάγονται από τον Διευθυντή, όπως 
αυτά προκύπτουν από τις αποφάσεις των διαφόρων οργάνων του Κέντρου. 

Στο Ευρωπαϊκό Επιστημονικό Συμβούλιο είναι δυνατό να ειαάγεται για συζήτηση και 
παροχή γνώμης και κάθε άλλο ζήτημα που θα έκρινε σκόπιμο ο Διευθυντής του Κέντρου, το ΔΧ η 
Ε.Ε, ή μέλη του. 

2. Το Ευρωπαϊκό Επιστημονικό Συμβούλιο ορίζει από τα μέλη του τον Πρόεδρό του για 
θητεία δύο ετών. Συγκαλείται τακτικώς μια φορά το χρόνο με την ευκαιρία της ετήσιας 
συνεδρίασης της Ευρωπαϊκής Ομάδας Δημοσίου Δικαίου, και εκτάκτως όταν χρειασθεί να εκφέρει 
γνώμη για το πρόσωπο του νέου Διευθυντή, ή όποτε άλλοτε απαιτηθεί από τις περιστάσεις. 

3. Το όργανο αυτό βρίσκεται σε απαρτία όσοι και αν είναι οι παρόντες. ν 


Αρθρο 15 

Επιτροπές Αξιολόγησης Ερευνητικού Προσωπικού και Προγραμμάτων 

II Ε.Ε. επιτροπή δύναταμ στο πλαίσιο των αποφάσεων του Δ.Σ. και της Ε.Ε, να συγκροτεί 
κατά την κρίση της Επιτροπές Αξιολόγησης Ερευνητικού Προσωπικού και Προγραμμάτων από 
προσωπικότητες με ειδικότητα στο αντικείμενο του Κέντρου και στη μέθοδο κάθε συγκεκριμένου 
προγράμματος. Οι Επιτροπές εισηγούνται στο εκάστοτε αρμόδιο όργανο. Με ίδια απόφαση είναι 
δυνατό να ορίζεται Συντονιστής του έργου της αξιολόγησης του ερευνητικού προσωπικού και 
ανάπτυξης των προγραμμάτων του Κέντρου, καθώς και το προσωπικό καθεστώς του. Πρέπει να 
είναι διεθνώς διακεκριμένος επιστήμονας στον ευρύτερο χώρο του δημοσίου δικαίου. 


Κεφάλαιο Λ 
Προσωπικό 

Αρθρο 16 (πρβλ. άρθρο 2 παρ. 7, Ν. 2358/1995) 

Κατηγορίες προσωπικού και αναθέσεις έργου 

1. Το προσωπικό του Κέντρου διακρίνεται σε ερευνητικό, διοικητικό και βοηθητικό. 

2. Ολες οι θέσεις είναι κατά κατηγορία ενιαίες και αδιαβάθμητες. Κάθε μέλος του 
προσωπικού του Κέντρου προσλαμβάνεται για την συγκεκριμένη θέση που καταλαμβάνει και 
εξελίσσεται αποκλειστικά στο πλαίσιο της θέσεως εκείνης, μισθολογικώς. Για να καταλάβει θέση 
ανώτερη ή διαφορετική εκείνης που κατέχει, πρέπει να συμμετάσχει στην σχετική διαδικασία 
προσλήψεως στη θέση που επιδιώκει. Είναι δυνατό, ενόψει των αναγκών του Κέντρου και των 
ικανοτήτων των μελών του προσωπικού του, κατόπιν αποφάσεως της Ε.Ε. να προσφέρεταμ με 
ειδική διαδικασία προσλήψεως που αποφασίζεται από την Ε.Ε, η κατάληψη θέσης αποκλειστικά 
σε μέλη του προσωπικού του Κέντρου που κατέχουν θέση κατώτερη ή διαφορετικής φύσεως 
εκείνης. 

3. Για τις ανάγκες της εκτέλεσης προγραμμάτων και της εν γένει λειτουργίας του, το 
Κέντρο συνάπτει επίσης συμβάσεις αναθέσεως έργου ή και προβαίνει σε κατ’ αποκοπή ανάθεση 
εργασιών. Εξ άλλου, εξωτερικοί συνεργάτες εργαστήρια. Ινστιτούτα, κλπ. μπορεί να συνδέονται με 
το Κέντρο μέσα από την διαδικασία της από κοινού ανάληψης προγραμμάτων ή εκτέλεση έργων ή 
της υπεργολαβίας και από τη σύναψη των αναγκαίων προς τούτο συμβάσεων. 

-ί Στο Κέντρο επιτρέπεται να προσλαμβάνονται και αλλοδαποί. 


Αρθρο 17 

Προσλήψεις και σχέσεις εργασίας 

ί. Η επιλογή του παντός είδους προσωπικού γίνεται από την Ε.Ε. μετά από προκήρυξη που 
δημοσιεύεται στην Ελλάδα ή και διεθνώς με τρόπο ώστε να εξασφαλίζεται η δημοσιότητα και η 
διαφάνεια, ανάλογα και με τις ανάγκες που πρόκειται εκάστοτε να καλυφθούν και την περιγραφή 
του προσώπου που ζητείται. Κατά τις περιστάσεις, και εφόσον τούτο κρίνεται αναγκαίο από την 
Ε.Ε. προς υποβοήθηση του έργου της, είναι δυνατό με απόφασή της να συγκροτεί Επιτροπές 
Αξιολόγησης Ερευνητικού Προσωπικού που εκφέρουν γνώμη επί των υποψηφιοτήτων. Σε 
περίπτωση δύο κατά σειράν αποτυχημένων προσπαθειών για εξεύρεση προσωπικού των τυπικών 
προσόντων που κατά κατηγορία και ειδικότητα απαιτούνται από τον παρόντα Κανονισμό, η Ε.Ε. 
δύναται με απόφασή της να ξαναπροκηρύσει τη θέση αναπροσαρμόζοντας τα απαιτούμενα 
προσόντα. Οι προσλήψεις ανακοινώνονται στο Δ.Σ. Από τον κανόνα της παραγράφου αυτής η Ε.Ε. 
δύναται να αποκλείνει εφόσον πρόκειται για βοηθητικό προσωπικό. 

2. Η σχέση εργασίας του παντός είδους προσωπικού διακρίνεται σε δοκιμαστική, κανονική 
και μόνιμη. 

Δοκιμαστική είναι η σχέση εργασίας κατά το πρώτο έτος οιασδήποτε συμβάσεως. Κατά την 
διάρκεια και μέχρι το τέλος της δοκιμαστικής περιόδου το Κέντρο δύναται ιιε αιτιολογημένη 
απόφασή του να λύσει χωρίς άλλες συνέπειες τη σχέση εργασίας. Ως δοκιμαστική περίοδος είναι 
δυνατόν, ως προς όλες τις συνέπειες, να θεωρηθεί από την Ε.Ε. και η τουλάχιστον για ενα χρόνο 
σχέση συμβάσεως έργου. 

Κανονική είναι η σχέση εργασίας η οποία συνίσταται σε θητεία τριών εως πέντε ετών, 
δυνάμενη να ανανεωθεί. Ο ακριβής χρόνος της θητείας αποφασίζεται από την Ε.Ε. κατά τον χρόνο 
πρόσληψης. Είναι δυνατόν η θητεία να είναι και βραχύτεροι) διαστήματος των τριών ετών, όταν 
τούτο υπαγορεύεται από ανάγκες συγκεκριμένων προγραμμάτων, ή άλλες εκτιμήσεις. 

Η μόνιμη σχέση εργασίας συνίσταται σε σύμβαση εργασίας αορίστου χρόνου. Μετά την 
πάροδο και της δεύτερης θητείας ή ίσου χρόνου συμβάσεων έργου, αλλά σε κάθε περίπτωση όχι 
λιγότερο των έξι ετών, το μέλος του προσωπικού κρίνεται αυτοτελώς από την Ε.Ε. με ερώτημα 
είτε την επανάληψη της σχέσεως επί θητεία, είτε την παραχώρηση μόνιμης εργασίας, είτε την 
απομάκρυνσή του από το Κέντρο. Μετά το πέρας και της νέας θητείας, το ερώτημα διατυπώνεται 
με περιεχόμενο είτε την παραχώρηση μόνιμης σχέσεως εργασίας είτε την απομάκρυνσή του από το 
Κέντρο. 

3. Κάθε σχέση εργασίας μπορεί να είναι πλήρους ή μερικής απασχόλησης, σύμφωνα με όσα 
θα ορίσει με απόφασή της η Ε.Ε. Είναι εξάλλου δυνατόν μια θέση εργασίας να κατανέμεται μεταξύ 
περισσοτέρων εργαζομένων σε κλάσματα, υπό τον όρο ότι το σύνολο των αμοιβών τους δεν 
ξεπερνούν την εκάστοτε προβλεπόμενη αμοιβή της συγκεκριμένης θέσης. 

4. Δεν επιτρέπεται στο προσωπικό του Κέντρου με πλήρη απασχόληση η κατάληψη και 
δεύτερης θέσης εργασίας. Η ιδιότητα του Δικηγόρου ή μέλους του ΤΕΕ είναι συμβατή με την 
ιδιότητα του μέλους του προσωπικού του Κέντρου, δεν δύναται όμως να παρακωλύει την πιστή 
εκτέλεση των όρων της συμβάσεως, άλλως προκύπτει λόγος απόλυσης χωρίς άλλες συνέπειες για 
το Κέντρο. Είναι δυνατή η μερική απασχόληση στο Κέντρο μελών ΔΕΠ ως μελών της ιεραρχίας 
του Κέντρου ή ως υπεραρίθμων ερευνητών κατά τους όρους της σύμβασης εργασίας ή έργου που 
καταρτίζουν με το Κέντρο. 


Αρθρο 18 (πρβλ. άρθρο 2 παρ. 7, Ν. 2358/1995) 

Αμοιβή του προσωπικού 

1. Ολο το προσωπικό του Κέντρου αμείβεται με μηνιαίο μισθό που προσδιορίζεται με την 
κατάταξη κάθε μέλους του προσωπικού σε μια από τις βαθμίδες της μισθολογικής κλίμακας του 
Κέντρου όπως αυτή προσδιορίζεται εκάστοτε με απόφαση της Ε.Ε. που ανακοινώνεται στο Δ.Σ. Η 
κλίμακα λαμβάνει υπόψη τον ευρωπαϊκό και διεθνή χαρακτήρα του Κέντρου καθώς και τα 

ισχύοντα για εργαζομένους αντιστοίχων κατηγοριών στις ευρωπαϊκές χώρες, ώστε το Κέντρο να 
είναι ανταγωνιστικό σε ευρωπαϊκό επίπεδο και να εξασφαλίζει την ποιότητα του προσωπικού που 
απαιτούν τα κατά κατηγορία και ειδικότητα απαιτούμενα από τον παρόντα Κανονισμό προσόντα. 

2. Στο πλαίσιο της γενικότερης πολιτικής αμοιβών του Κέντρου και προκειμένου να 
επιτυγχάνεται η σύμμετρη κατανομή αμοιβών ανάλογα με τα προσόντα και την εργασία όλων των 
μελών του προσωπικού, η Ε.Ε. είναι δυνατό να αποφασίζει την καταβολή πρόσθετης αμοιβής σε 
αποσπώμενους ή τοποθετούμενους στο Κέντρο, πέραν εκείνης που καταβάλλεται από την υπηρεσία 
προέλευσής τους. Η απόφαση της Ε.Ε. ανακοινώνεται στο Δ.Σ. 

3. Η διαχείρηση κονδυλίων που προέρχονται αποκλειστικά ή εν μέρει από προγράμματα 
οιασδήποτε φύσειυς και προελεύσεως, ή επιχορηγήσεις διεθνών οργανισμών, της ευρωπαϊκής 
ένωσης, αλλοδαπών οργανισμών ή κρατών, γίνεται στο πλαίσιο και προς άμεση εκτέλεση της 
ειδικής συμφωνίας με το Κέντρο που τα ακολουθεί και των αναγκών που προκαλεί, κατ'εξαίρεση 
από κάθε άλλο κανόνα. 


Αρθρο 19 

Κατανομή του προσωπικού και παρακολούθηση της υπηρεσιακής του κατάστασης 

ί. Λειτουργικώς, κάθε μέλος του προσωπικού τοποθετείται και υπηρετεί εκάστοτε σε μία ή 
περισσότερες από τις υπηρεσίες του Κέντρου, ανάλογα με την κατηγορία προσωπικού στην οποία 
ανήκες τον λόγο πρόσληψης και τις κατά χρόνο ανάγκες του Κέντρου, με απόφαση του Διευθυντή 
σε συνενόηση και με τους υπεύθυνους προϊσταμένους των υπηρεσιών. 

2. Την υπηρεσιακή κατάσταση του παντός είδους προσωπικού παρακολουθεί και ενημερώνει 
η υπηρεσία διοικητικών υποθέσεων, την δε οικονομική, η υπηρεσία οικονομικών υποθέσεων. 

3. Η απόδοση του παντός είδους προσωπικού παρακολουθείται και αξιολογείται σύμφωνα με 
τον τρόπο που αποφασίζει το Δ.Σ. 


Αρθρο 20 

Επισκέπτες επιστήμονες και εμπειρογνώμονες 

Στο Κέντρο δύνανται να προσκαλούνται, κατόπιν αποφάσεως της Ε.Ε. που ανακοινώνεται 
στο Δ.Σ, ανάλογα με τις ανάγκες του, επιστήμονες, συμπεριλαμβανομένων μελών ΔΕΠ ελληνικών 
ή αλλοδαπών ΑΕΙ, και εμπειρογνώμονες, έλληνες ή αλλοδαποί, που απασχολούνται με σύμβαση 
έργου ή εργασίας ορισμένου χρόνου μέχρι δώδεκα μηνών που μπορεί να ανανεωθεί μέχρι το πολύ 
για άλλους τόσους μήνες. 


Αρθρο 21 

Υπότροφος συνεργασίες, αποστολές 

I. Στο Κέντρο είναι δυνατό να απασχολούνται επιστημονικώς και έλληνες ή αλλοδαποί 
προπτυχιακοί ή μεταπτυχιακοί υπότροφοι που εντάσσονται σε ερευνητικά προγράμματα ή 
πρωτοβουλίες του Κέντρου. Οι αποδοχές τους, ο τρόπος επιλογής τους καθώς και οι λοιποί όροι 
της σύμβασής τους ορίζονται στο πλαίσιο σχετικής απόφασης της Ε.Ε. που ανακοινώνεται στο 
Δ.Σ. 


2. Η Ε.Ε. δύνατας κατόπιν σχετικής εισηγήσεως του Διευθυντή του Κέντρου, να αποφασίζει 
την απουσία μέλους του προσωπικού του Κέντρου στην ημεδαπή ή την αλλοδαπή για χρονικό 
διάστημα συνολικώς μέχρι τεσσσάρων μηνών το χρόνο με σκοπό τη συνεργασία του με 
επιστήμονες της ημεδαπής ή αλλοδαπής σε θέματα που αποτελούν αντικείμενο δραστηριότητας 
του Κέντρου. Με την ίδια απόφαση ρυθμίζονται και τα ζητήματα ενδεχομένων πρόσθετων εξόδων 
του μέλους αυτού του προσωπικού, ως εκ της ειδικής αποστολής του. Η απόφαση της Ε.Ε. 
ανακοινώνεται στο Δ.Σ. 

3. Ο Διευθυντής εγκρίνει την αποστολή μελών του Κέντρου στην ημεδαπή ή την αλλοδαπή 
για την εκτέλεση συγκεκριμένης εργασίας στο πλαίσιο των δραστηριοτήτων του Κέντρου, καθώς 

και τη συμμετοχή σε συνέδρια. Για τις αποστολές καταβάλλονται από το Κέντρο, εφόσον δεν 
καλύπτονται από άλλη πηγή, τα έξοδα ταξιδιού και ημερήσια αποζημίωση που το ύψος της 
καθορίζεται με την ίδια απόφαση στο πλαίσιο της απόφασης της Ε.Ε. που ανακοινώνεται στο ΔΧ. 


Αρθρο 22 
Βραβεία 

Το ΔΧ. εγκρίνει κατά περίπτωση προτάσεις της Ε.Ε. και χορηγεί χρηματικά ή άλλα βραβεία 
στα μέλη του Κέντρου, μεμονωμένος ή κατά ομάδες, που συνέβαλαν αποφασιστικά στην ανάπτυξη, 
τη χρηματοδότηση και την με οποιοδήποτε τρόπο προώθηση και εξαίρετη εκτέλεση των 
δραστηριοτήτων του Κέντρου. 


Αρθρο 23 

Πνευματική ιδιοκτησία 

1. Το προϊόν προγραμμάτων και έργων που διεξάγονται από το Κέντρο και η δημοσίευση και 
εκμετάλλευση των αποτελεσμάτων τους ανήκουν σε αυτό και εφόσον τούτο προβλεφθεί στη 
σχετική σύμβαση εργασίας ή έργου, και στο προσωπικό, τον συνεργάτη ή την ομάδα των 
συνεργατών που το παρήγαγαν. Το αυτό ισχύει και για την πνευματική ιδιοκτησία που προέρχεται 
από. τη διεθνή συνεργασία. 

2. Σε περίπτωση διαφορετικής πρόβλεψης των αντισυμβαλλομένων με το Κέντρο 
οργανισμών, στο πλαίσιο των δραστηριοτήτων των οποίων το Κέντρο αναλαμβάνει την εκτέλεση 
προγραμμάτων χωρίς δυνατότητα διαπραγμάτευσης των όρων πνευματικής ιδιοκτησίας, τα 
ανωτέρω δεν εφαρμόζονται και ενημερώνεται σχετικώς η Ε.Ε. και το ΔΧ. 


Κεφάλαιο Ε 

Οργάνωση - θέσεις - Προσόντα Προσωπικού - Αρμοδιότητες 

Αρθρο 24 (πρβλ. άρθρο 2 παρ. 7, Ν. 2358/1995) 

Θέσεις 

1. Στο Ευρωπαϊκό Κέντρο Δημοσίου Δικαίου ιδρύονται οι εξής θέσεις: 

Μία (1) θέση Διευθυντή 

Μία (1) θέση Συντονιστή αξιολόγησης 

Μία (1) θέση προϊσταμένου της υπηρεσίας ερευνών και προγραμμάτων 

Μία (1) θέση προϊσταμένου της υπηρεσίας διοικητικών υποθέσεων 

Μία (1) θέση προϊσταμένου της υπηρεσίας οικονομικών υποθέσεων 

Μία (1) θέση προϊσταμένου της τεχνικής υπηρεσίας 

Δύο (2) θέσεις Επιμελητή Βιβλιοθήκης 

Μία (1) θέση Επιμελητή Εκδόσεων και Τεκμηρίωσης 

Μία (1) θέση Εκτελεστικού Επιμελητή Εκδόσεων και Τεκμηρίωσης 

Μία (1) θέση Επιμελητή Συνεδριακών Δραστηριοτήτων 

Μία (1) θέση Επιμελητή Εκπαιδευτικών Δραστηριοτήτων 

Μία (1) θέση βοηθού Επιμελητή Συνεδριακών και Εκπαιδευτικών Δραστηριοτήτων 

Μία (1) θέση Νομικού Συμβούλου 

Είκοσι πέντε (25) θέσεις ερευνητών 

Πέντε (5) θέσεις Βιβλιοθηκονόμων 

Τρείς (3) θέσεις Γραμματέων Διοίκησης, χειριστών Η/Υ 

Είκοσι (20) θέσεις Γραμματέων (διοικητικών υπαλλήλων), χειριστών Η/Υ 

Δύο (2) θέσεις Λογιστή -Ταμία 

Δύο (2) θέσεις Βοηθού Λογιστή -Ταμία 

Επτά (7) θέσεις γενικών βοηθητικών καθηκόντων 

2. Για κάθε ιδρυόμενο Τμήμα κατά τα αναφερόμενα στο άρθρο 3 παρ. 4, προβλέπονται 
επιπλέον δέκα (10) θέσεις ερευνητών, επτά (7) θέσεις Γραμματέων (διοικητικών υπαλλήλων), 
χειριστών Η/Υ, μία (1) θέση Λογιστή - Ταμία και τρεις (3) θέσεις γενικών βοηθητικών καθηκόντων 
εκ των οποίων δύο (2) ενιαίες θέσεις καθαριστριών - υπηρετικού προσωπικού - κηπουρών. Οι 
θέσεις που προκύπτουν από τη δημιουργία κάθε νέου Τμήματος δεν ανήκουν ειδικά στο Τμήμα 
αλλά στο Κέντρο. 


Αρθρο 25 

Προσόντα κατηγοριών προσωπικού 

1. Οι ερευνητές πρέπει να έχουν διδακτορικό δίπλωμα στους γνωστικούς τομείς του Κέντρου 
και άριστη γνώση δύο τουλάχιστον μεταξύ των γλωσσών αγγλικής γαλλικής γερμανικής 
ιταλικής ισπανικής και τουλάχιστον επαρκή γνώση άλλης μιας από τις επίσημες ευρωπαϊκές 
γλώσσες. Κατά την πρόσληψή τους κατατάσσονται στην μισθολογική κλίμακα ανάλογα με το 
βαθμό επιστημονικής ωριμότητάς τους και εξελίσσονται σ’ αυτήν τη θέση σε κανονική 
μισθολογική εξέλιξη όπως κάθε άλλο μέλος του προσωπικού του Κέντρου, σε έκτακτη δε 
μισθολογική εξέλιξη ανάλογα με την επιστημονική πρόοδό τους κατόπιν αιτήσεως που 
υποβάλλουν όταν κρίνουν πως είναι ώριμοι γΓ αυτό. Η επιστημονική πρόοδος διαπιστώνεται 
εκάστοτε κατόπιν εισηγήσεως του Διευθυντή από Επιτροπή Αξιολόγησης Ερευνητικού 
Προσωπικού, η οποία υποβάλλεται ως γνώμη στην Ε.Ε. 

2. Οι Γραμματείς Διοίκησης πρέπει να έχουν άριστη γνώση δύο τουλάχιστον μεταξύ των 
γλωσσών αγγλικής γαλλικής γερμανικής ιταλικής ισπανικής και τουλάχιστον επαρκή γνώση 
άλλης μιας από τις επίσημες ευρωπαϊκές γλώσσες Μεταξύ ισοδυνάμων προτιμώνται εκείνοι των 
οποίων η μια γλώσσα άριστης γνώσης είναι η αγγλική. Επιπλέον πρέπει να είναι απόφοιτοι 
σχολής γραμματέων, ή να αποδεικνύουν στην πράξη κατοχή των απαραίτητων και αντίστοιχων 
γνώσεων και εμπειριών. Ο άριστος χειρισμός Η/Υ είναι απαραίτητος 

3. Οι Γραμματείς (διοικητικοί υπάλληλοι) πρέπει να έχουν τα αυτά ως άνω προσόντα πλήν 
του ότι πρέπει να έχουν άριστη γνώση μιας από τις ως άνω γλώσσες και επαρκή γνώση δύο άλλων 
γλωσσών κατά τα ανωτέρω, χωρίς καμμιά προτίμηση υπέρ της γνώσης της αγγλικής γλώσσας. 


4. Οι βιβλιοθηκονόμοι πρέπει να έχουν άριστη γνώση μιας τουλάχιστον μεταξύ των 
γλωσσών αγγλικής γαλλικής γερμανικής ιταλικής ισπανικής και τουλάχιστον επαρκή γνώση 
άλλης μιας από τις επίσημες ευρωπαϊκές γλώσσες. Μεταξύ ισοδυνάμων προτιμώνται εκείνοι των 
οποίων η μια γλώσσα άριστης γνώσης είναι η αγγλική. Επιπλέον πρέπει να είναι απόφοιτοι 
σχολής βιβλιοθηκονόμων επιπέδου ΑΕΙ ή ΤΕΙ. Ο άριστος χειρισμός Η/Υ είναι απαραίτητος. 

5. Οι Λογιστές - Ταμίες πρέπει να είναι πτυχιούχοι οικονομικής σχολής ΑΕΙ και να έχουν 
επαρκή γνώση της αγγλικής γλώσσας και ικανότητα χειρισμού λογιστικών προγραμμάτων Η/Υ. 
Οι βοηθοί λογιστές - Ταμίες πρέπει να είναι πτυχιούχοι ΤΕΙ και να έχουν επαρκή γνώση της 
αγγλικής γλώσσας και ικανότητα χειρισμού λογιστικών προγραμμάτων Η/Υ. 

6. Οι θέσεις γενικών βοηθητικών καθηκόντων προϋποθέτουν τουλάχιστον στοιχειώδεις 
γνώσεις αγγλικής γλώσσας και κατοχή επαγγελματικού διπλώματος οδήγησης πλήν τριών 
ενιαίων θέσεων καθαριστριών - υπηρετικού προσωπικού - κηπουρών. 


Αρθρο 25 

Υπηρεσία Ερευνών και Προγραμμάτων 
Αρμοδιότητες - Προϊστάμενος - Ειδικές Υ πηρεσίες 

I. Η υπηρεσία Ερευνών και Προγραμμάτων είναι αρμόδια για την εκτέλεση προγραμμάτων 
καθαρής ή εφαρμοσμένης έρευνας και την εκπόνηση μελετών, για λογαριασμό του Κέντρου ή 
τρίτων, σε συνεργασία με την Ευρωπαϊκή Ομάδα Δημοσίου Δικαίου, άλλα Ινστιτούτα, ερευνητικά 
κέντρα, κλπ, καθώς και διεθνείς οργανισμούς και μάλιστα με την Ευρωπαϊκή Ενωση. Συντονίζει 
και παρακολουθεί τα ερευνητικά προγράμματα και μελέτες που το Κέντρο αναθέτει ενδεχομένως 
σε τρίτους. 

2. Γης υπηρεσίας προγραμμάτων και μελετών προΐσταται ο Διευθυντής του Κέντρου, ο 
οποίος δύναται με την έγκριση της Ε.Ε. να αναθέτει την κατ’ εξουσιοδότηση υπογραφής άσκηση 
των αρμοδιοτήτων του σε άλλον έμπειρο επιστήμονα που μπορεί να είναι και μέλος ΔΕΠ 
ελληνικού ή αλλοδαπού ΑΕΙ, υπάλληλος διεθνούς οργανισμού, κλπ. 

3. Για κάθε πρόγραμμα του Κέντρου ορίζεται από τον Διευθυντή του Κέντρου, ως υπεύθυνος 
προγράμματος κάποιος από τα μέλη του ερευνητικού προσωπικού. Ο υπεύθυνος προγράμματος 
αναλαμβάνει την επιστημονική εποπτεία και ευθύνη εκτέλεσης του προγράμματος στο πλαίσιο του 
εγκεκριμένου προϋπολογισμού και σε συνεργασία με τις υπηρεσίες διοικητικών υποθέσεων και 
οικονομικών υποθέσεων. 

4. Στο πλαίσιο της υπηρεσίας προγραμμάτων και μελετών λειτουργούν επίσης πέντε ειδικές 
υπηρεσίες που είναι η Βιβλιοθήκη, οι Εκδόσεις και η Τεκμηρίωση, οι Συνεδριακές 
Δραστηριότητες, οι Εκπαιδευτικές Δραστηριότητες, η Βάση Δεδομένων. Οι ειδικές υπηρεσίες 
αυτές οργανώνονται και βρίσκονται σε σχέση εσωτερικής αλληλεξάρτησης με την υπόλοιπη 
υπηρεσία σύμφωνα με τις οδηγίες και εντολές του Διευθυντή του Κέντρου. Ολοι όσοι φέρουν τον 
τίτλο του Επιμελητή, Εκτελεστικού Επιμελητή ή Βοηθού Επιμελητή, συνιστούν ειδικές κατηγορίες 
ερευνητικού προσωπικού. 

5. Της Βιβλιοθήκης υπεύθυνος είναι ο Επιμελητής Βιβλιοθήκης, ο οποίος επικουρείται στο 
έργο του από την Ευρωπαϊκή Επιτροπή Βιβλιοθήκης, που αποτελείται από μέλη του Ευρωπαϊκού 
Επιστημονικού Συμβουλίου, και τους βιβλιοθηκονόμους. Εργο του Επιμελητή Βιβλιοθήκης είναι η 
με την συμβουλή της Ευρωπαϊκής Επιτροπής Βιβλιοθήκης συγκέντρωση και με την βοήθεια των 
βιβλιοθηκονόμων ταξινόμηση περιοδικών εκδόσεων, βιβλίων, νομολογίας νομοθεσίας κλπ. του 
ευρύτερου γνωστικού αντικειμένου του Κέντρου. Ο Επιμελητής Βιβλιοθήκης είναι κάτοχος 
πτυχίου Νομικής και άριστος γνώστης δύο τουλάχιστον γλωσσών μεταξύ της αγγλικής της 
γαλλικής της γερμανικής της ιταλικής και της ισπανικής και επαρκείς γνώσεις χειρισμού Η/Υ. 

6. Των Εκδόσεων και της Τεκμηρίωσης υπεύθυνος είναι ο αντίστοιχος Επιμελητής ο 
οποίος επικουρείται εκτελεστικώς από τον Εκτελεστικό Επιμελητή Εκδόσεων και Τεκμηρίωσης 
και με την αναγκαία βοήθεια σε προσωπικό, φροντίζει και επιμελείται επιστημονικούς της 
εκδόσεως της Ειιτορεαπ Κενΐ6\ν οί ΡιιΒΙϊο Εα\ν κατά την προετοιμασία προς τον εκδότη, καθώς και 
κάθε άλλης εκδόσεως της οποίας την επιστημονική ευθύνη θα έχει το Κέντρο είτε το ίδιο είτε 
υποστηρίζοντας τις επιστημονικές πρωτοβουλίες της Ευρωπαϊκής Ομάδας Δημοσίου Δικαίου. Ο 
Επιμελητής Εκδόσεων και Τεκμηρίωσης είναι κάτοχος πτυχίου Νομικής και άριστος γνώστης δύο 
τουλάχιστον γλωσσών μεταξύ της αγγλικής της γαλλικής της γερμανικής της ιταλικής και της 
ισπανικής και διαθέτει επαρκείς γνώσεις χειρισμού Η/Υ. Ο Εκτελεστικός Επιμελητής Εκδόσεων 
και Τεκμηρίωσης φροντίζει και επιμελείται εκτελεστικώς σύμφωνα με τις επιστημονικές οδηγίες 
του Επιμελητή Εκδόσεων και Τεκμηρίωσης της εκδόσεως της ΕαΓορεαπ Κονϊονν οί Ρυύΐϊο Καιν 
κατά την προετοιμασία προς τον εκδότη, καθώς και κάθε άλλης εκδόσεως της οποίας την 
επιστημονική ευθύνη θα έχει το Κέντρο είτε το ίδιο είτε υποστηρίζοντας τις επιστημονικές 
πρωτοβουλίες της Ευρωπαϊκής Ομάδας Δημοσίου Δικαίου και είναι κάτοχος πτυχίου ΑΕΙ, 
άριστος γνώστης δύο τουλάχιστον γλωσσών μεταξύ της αγγλικής της γαλλικής της γερμανικής 
της ιταλικής και της ισπανικής και διαθέτει επαρκείς γνώσεις χειρισμού Η/Υ. 

7. Των Συνεδριακών Δραστηριοτήτων υπεύθυνος είναι ο αντίστοιχος Επιμελητής ο οποίος 
με τη συνεργασία του Βοηθού Επιμελητή Συνεδριακών και Εκπαιδευτικών Δραστηριοτήτων και 
την βοήθεια του αναγκαίου προσωπικού, φροντίζει και επιμελείται την προετοιμασία των κάθε 
είδους συνεδριακών δραστηριοτήτων του Κέντρου, μάλιστα δε του ετήσιου συνεδρίου της 
Ευρωπαϊκής Ομάδας Δημοσίου Δικαίου και της ετήσιας συνεδρίασης του Ευρωπαϊκού 
Επιστημονικού Συμβουλίου του Κέντρου. Ο Επιμελητής Συνεδριακών Δραστηριοτήτων είναι 
κάτοχος πτυχίου ΑΕΙ, και άριστος γνώστης δύο τουλάχιστον γλωσσών μεταξύ της αγγλικής της 
γαλλικής της γερμανικής της ιταλικής και της ισπανικής και διαθέτει επαρκείς γνώσεις 
χειρισμού Η/Υ. 

8. Των Εκπαιδευτικών Δραστηριοτήτων υπεύθυνος είναι ο αντίστοιχος Επιμελητής ο 
οποίος με τη συνεργασία του Βοηθού Επιμελητή Συνεδριακών και Εκπαιδευτικών 
Δραστηριοτήτων και την βοήθεια του αναγκαίου προσωπικού, φροντίζει και επιμελείται την 
προετοιμασία των κάθε είδους εκπαιδευτικών δραστηριοτήτων του Κέντρου, μάλιστα δε της 
Ακαδημίας Ευρωπαϊκού Δημοσίου Δικαίου. Η Ακαδημία αυτή συνίσταται σε ειδική 
δραστηριότητα εκπαιδευτικού χαρακτήρα σε θέματα του γνωστικού αντικειμένου του Κέντρου, της 

οποίας οι ειδικές δραστηριότητες αποφασίζονται εκάστοτε από την Ειδική Επιτροπή της 
Ακαδημίας Ευρωπαϊκού Δημοσίου Δικαίου επικυρώνονται από την Ε.Ε. και ανακοινώνονται στο 
Δ.Σ. Η Επιτροπή αυτή αποτελείται από όλους τους εκπροσώπους των Πανεπιστημίων και λοιπών 
οργανισμών που συμμετέχουν στην δραστηριότητα αυτή. Ο Επιμελητής Εκπαιδευτικών 
Δραστηριοτήτων, όπως και ο βοηθός Επιμελητής Συνεδριακών και Εκπαιδευτικών 
Δραστηριοτήτων, είναι κάτοχος πτυχίου Νομικής Σχολής, και άριστος γνώστης δύο τουλάχισ ^-ον 
γλωσσών μεταξύ της αγγλικής, της γαλλικής, της γερμανικής, της ιταλικής και της ισπανικής και 
διαθέτει επαρκείς γνώσεις χειρισμού Η/Υ. 

9. Της Βάσης Δεδομένων υπεύθυνος είναι ο αντίστοιχος Επιμελητής ο οποίος με την 
βοήθεια του αναγκαίου προσωπικού, φροντίζει και επιμελείται της οργάνωσης και ταξινόμησης 
όλου του υλικού του Κέντρου, μάλιστα δε της Βιβλιοθήκης σε Βάση Δεδομένων ικανή, ώστε όχι 
μόνο να εξυπηρετεί την λειτουργία της Βιβλιοθήκης αλλά και να συνδέεται με διεθνείς βάσει., 
δεδομένων και τρόπους διεθνούς επικοινωνίας με σκοπό να καταστήσει το Κέντρο και τις 
υπηρεσίες του προσιτές σε όσο το δυνατόν περισσότερους επιστήμονες στην Ελλάδα και διεθνώς. 
Ο Επιμεληττ\ς της Βάσης Δεδομένων είναι κάτοχος πτυχίου ΑΕΙ, ειδικός σε θέματα ηλεκτρονικών 
υπολογιστών και βάσεων δεδομένων, και άριστος γνώστης της αγγλικής και του χειρισμού Η/Υ. 


Αρθρο 26 

Νομικός Σύμβουλος 

Το Κέντρο προσλαμβάνει Νομικό Σύμβουλο με τον τρόπο που επιλέγει και το υπόλοιπο 
προσωπικό του. Με απόφαση της Ε.Ε. που ανακοινώνεται στο Δ.Σ. είναι δυνατό να ανατίθενται 
χωρίς άλλη διαδικασία καθήκοντα Νομικού Συμβούλου σε μέλος του Δ.Σ, ή σε μέλος του 
ερευνητικού προσωπικού του Κέντρου. 


Αρθρο 27 

Υπηρεσία Διοικητικών Υποθέσεων 
Αρμοδιότητες - Προϊστάμενος 


1. Η υπηρεσία διοικητικών υποθέσεων διεκπεραιώνει όλα τα διοικητικά και διαδικαστικά 
θέματα του Κέντρου και έτσι υποστηρίζει το έργο των άλλων οργάνων και υπηρεσιών του. 
Παρακολουθεί και ενημερώνει την υπηρεσιακή κατάσταση του προσωπικού σύμφωνα με τις 
αποφάσεις των αρμοδίων οργάνων και μεριμνά για τα δικαιώματα και τις υποχρεώσεις του. 
Φροντίζει να διεκπεραιώνει διοικητικά τη διαρρύθμιση του χώρου εργασίας του προσωπικού στις 
διάφορες υπηρεσίες σύμφωνα με τις ανάγκες του Κέντρου και τις εντολές του Διευθυντή. 
Επεξεργάζεται υπό τις οδηγίες του Νομικού Συμβούλου του Κέντρου τις παντός είδους συμβάσεις 
του Κέντρου. Υποστηρίζει διοικητικά την οργάνωση ή ανάθεση σε τρίτους της οργάνωσης των 
συνεδρίων και λοιπών εκπαιδευτικών δραστηριοτήτων του Κέντρου. Υποστηρίζει γραμματειακά 
τις δραστηριότητες του Δ.Σ, της Ε.Ε, του Διευθυντή, του Νομικού Συμβούλου και των λοιπών 
μελών του προσωπικού του Κέντρου. 

2. Εργο των γραμματέων διοίκησης είναι περισσότερο συγκεκριμένα η γραμματειακή - 
διοικητική υποστήριξη του Διευθυντή, της Ε.Ε, του Δ.Σ, του Ευρωπαϊκού Επιστημονικού 
Συμβουλίου, του Συντονιστή αξιολόγησης, και κάθε άλλο καθήκον που θα τους αναθέσει εκάστοτε 
ο Διευθυντής. 

3. Εργο των γραμματέων (υπαλλήλων διοίκησης) είναι η παροχή παντός είδους 
γραμματειακής - διοικητικής υποστήριξης σε όλες τις αρμοδιότητες δραστηριότητες και 
πρωτοβουλίες του Κέντρου, σύμφωνα με τις οδηγίες του Διευθυντή. 

4. Της υπηρεσίας διοικητικών υποθέσεων προΐσταται πτυχιούχος ΑΕΙ με σπουδές ή εμπειρία 
σε διοικητικά θέματα και επαρκή γνώση της αγγλικής γλώσσας. 

Αρθρο 28 

Υπηρεσία Οικονομικών Υποθέσεων 
Αρμοδιότητες - Προϊστάμενος 

1. Η υπηρεσία οικονομικών υποθέσεων διεκπεραιώνει όλα τα οικονομικά θέματα και έτσι 
υποστηρίζει το έργο των άλλων οργάνων και υπηρεσιών του Κέντρου. Εχει την ευθύνη της 
εκτέλεσης και της νομιμότητος των πάσης φύσεως δαπανών του Κέντρου και παρέχει τα στοιχεία 
για τον έλεγχο των ορκωτών λογιστών. Απογράφει και παρακολουθεί την κινητή και ακίνητη 
περιουσία του Κέντρου και των αναλώσιμων υλικών, φροντίζει δε για την συντήρηση των 
ακινήτων περιουσιακών στοιχείων του Κέντρου. Εχει την οικονομική και διαχειριστική ευθύνη σε 
τυχόν ίδρυση ή συμμετοχή του Κέντρου σε εταιρείες ή επιχειρήσεις και εκτελεί το πρόγραμμα 
προμηθειών. 

2. Της υπηρεσίας οικονομικών υποθέσεων προΐσταται πτυχιούχος ΑΕΙ με σπουδές σε 
οικονομικά θέματα, εμπειρία στην οργάνωση και λειτουργία της οικονομικής υπηρεσίας παρόμοιου 
κέντρου και επαρκή γνώση της αγγλικής γλώσσας. 


Αρθρο 29 
Τεχνική Υπηρεσία 
Αρμοδιότητες - Προϊστάμενος 

1. Η τεχνική υπηρεσία είναι αρμόδια για τον προγραμματισμό και την εκτέλεση των 
τεχνικών έργων του Κέντρου, όπως επίσης για την συντήρησή τους. Εισηγείται δια του Διευθυντή 
την ανάθεση τεχνικών έργων σε τρίτους των οποίων παρακολουθεί και ελέγχει το έργο, 
εισηγούμενη για την αποδοχή του. 

1 Της τεχνικής υπηρεσίας προΐσταται πτυχιούχος ΑΕΙ με σπουδές σε τεχνικά θέματα, 
πολιτικός μηχανικός ή αρχιτέκτων μηχανικός, μέλος του ΤΕΕ ή αντίστοιχου οργανισμού της 
αλλοδαπής. 


Κεφάλαιο ΣΤ 

Γενικά Θέματα Προσωπικού 

Αρθρο 30 

Αδειε<ς Ασφάλιση, Συνταξιοδότηση 

1. Το προσωπικό του Κέντρου δικαιούται ετήσιας κανονικής άδειας διακοπών όπως ορίζει ο 
νόμος, μετά από συνενόηση με την υπηρεσία διοικητικών υποθέσεων. Αναρρωτικές άδειες 
παρέχονται κατά τις διατάξεις του νόμου. Κάθε μέλος του προσωπικού έχει δικαίωμα να ζητήσει 
άδεια άνευ αποδοχών για περίοδο μέχρι, ένα χρόνο, εφόσον έχει ήδη υπηρετήσει συνεχώς για 
τουλάχιστον ένα χρόνο. Επί του αιτήματος του ενδιαφερομένου εισηγείται ο Διευθυντής στην Ε.Ε, 
η οποία και αποφασίζει σχετικώς. Η λήψη άδειας χωρίς αποδοχές ανακοινώνεται στο Δ.Σ, δεν 
σημαίνει δε και αυτοδίκαιη ισόχρονη παράταση της θητείας του μέλους του προσωπικού. 

2. Το ερευνητικό προσωπικό έχει δικαίωμα να ζητήσει εκπαιδευτική άδεια για απουσία σε 
ερευνητικό κέντρο της αλλοδαπής με πλήρεις αποδοχές για περίοδο δύο μηνών κατ’ έτος. Ο 
χρόνος συσωρεύεται εφόσον δεν χρησιμοποιείται, μέχρι συμπληρώσεως δωδεκαμήνου χωρίς να 
θεμελιώνεται νέο δικαίωμα για τον εφεξής παρερχόμενο χρόνο. Εφόσον αμείβεται από το 
ερευνητικό κέντρο υποδοχής ή λαμβάνει οιουδήποτε είδους υποτροφία ή οικονομική βοήθεια και 
δεν αποφασισθεί διαφορετικά από την ΕΕ. για κάθε συγκεκριμένη περίπτωση, αμοίβεται από το 
Κέντρο μόνο κατά τη θετική διαφορά μεταξύ των αποδοχών εκείνων και των αποδοχών του από 
το Κέντρο, ώστε τελικώς να μη λαμβάνει λιγότερα από τις αμοιβές του στο Κέντρο. 

3. Το προσωπικό του Κέντρου ασφαλίζεται κατά το νόμο για ιατροφαρμακευτική περίθαλψη 
και σύνταξη στους αρμόδιους ασφαλιστικούς οργανισμούς. Κατόπιν εισηγήσεως του Διευθυντή, η 
Ε.Ε. δύναται να αποφασίζει επιπροσθέτως και την κατάρτιση συλλογικής ασφαλιστικής σύμβασης 
υπέρ όλων των ειδών μελών του Κέντρου με ιδιωτικό ασφαλιστικό οργανισμό, η οποία θα βαρύνει 
οικονομικώς το Κέντρο και το προσωπικό εξ ημισείας. 

4. Η συνταξιοδότηση του προσωπικού διέπεται από την εκάστοτε χσχύουσα νομοθεσία. 

5. Κατόπιν εισηγήσεως του Διευθυντή του Κέντρου, η ΕΕ. δύναται να εγκρίνει για μέλη του 
επιστημονικού προσωπικού που έχουν συνταξιοδοτηθεί, τη συνέχιση της εργασίας τους στο 
Κέντρο. Η απόφαση της Ε.Ε. ανακοινώνεται στο Δ.Σ. 


* Αρθρο 31 

Πειθαρχικές διατάξεις 

1. Οι παραβάσεις καθηκόντων και υποχρεώσεων που συνιστούν πειθαρχικά παραπτώματα για 
όλο το προσωπικό του Κέντρου είναι οι εξής: 

Η απασχόληση κατά το χρόνο εργασίας σε έργα ξένα προς το αντικείμενο εργασίας τους στο 
Κέντρο, η πλημμελής εκτέλεση των καθηκόντων ή έργων που τους ανατίθενται, η άρνηση 
εκτέλεσης ή η πλημμελής εκτέλεση των εντολών των προϊσταμένων, η αδικαιολόγητη αποχή από 
εργασία, η παραβίαση του ωραρίου εργασίας, η φθορά περιουσιακών στοιχείων του Κέντρου πέρα 
από τη συνήθη χρήση τους, η αποδοχή δώρων, αμοιβών ή άλλων ωφελημάτων από τους 
συναλλασσομένους με το Κέντρο, η μή συμμόρφωση σε ρητές αποφάσεις, εγκυκλίους και 
κανονισμούς του Κέντρου, η παραβίαση του απορρήτου των υπηρεσιακών εγγράφων και γενικά 
της υπηρεσιακής εχεμύθειας, η παράβαση καθήκοντος κατά τον Ποινικό Κώδικα ή άλλους 
ειδικούς νόμους, και γενικά κάθε συμπεριφορά που απάδει στην ιδιότητα του μέλους του Κέντρου. 

2. Στα μέλη του προσωπικού που διαπράτουν πειθαρχικά παραπτώματα επιβάλλονται, 
ανάλογα με τη σοβαρότητα της παράβασης και των συνθηκών διάπραξής της, οι εξής πειθαρχικές 
ποινές: γραπτή παρατήρηση, γραπτή επίπληξη, πρόστιμό μέχρι ποσοστού 10% επί του μηνιαίου 
μισθού, προσωρινή παύση μέχρι τρεις (3) μήνες σε κάθε ημερολογιακό έτος, στέρηση των 
αποδοχών, λύση της σύμβασης εργασίας αζημίως για το Κέντρο. 

3. Οι ποινές της γραπτής παρατήρησης και της γραπτής επίπληξης επιβάλλονται από τον 
Διευθυντή, οι δε λοιπές από την Ε.Ε. κατόπιν εισηγήσεως του Διευθυντή. 

4. Πριν την επιβολή πειθαρχικής ποινής, ο Διευθυντής καλεί τον ενδιαφερόμενο σε γραπτή 
απολογία που πρέπει να του υποβληθεί μέσα σε προθεσμία 48 τουλάχιστον ωρών. Το αρμόδιο για 
την επιβολή της πειθαρχικής ποινής όργανο μπορεί να ορίζει τρίτον ως ανακριτή. 

5. Το Δ.Σ. λειτουργεί χωρίς τη συμμετοχή του Διευθυντή ως δευτεροβάθμιο πειθαρχικό 
όργανο σε περίπτωση που ο ενδιαφερόμενος προσφύγει κατά της πρωτόβαθμης απόφασης Κατά 
των πειθαρχικών αποφάσεων του Διευθυντή λειτουργεί ως δευτεροβάθμιο όργανο η Ε.Ε. Η άσκηση 
έφεσης ενώπιον του δευτεροβάθμιου οργάνου πρέπει να γίνει μέσα σε διάστημα πέντε εργάσιμων 
ημερών από την επιβολή της ποινής και αναστέλλει την εκτέλεσή της. 

6. Κατά την διάρκεια της πειθαρχικής διαδικασίας ο Διευθυντής δύναται να θέτει σε 
διαθεσιμότητα με ή χωρίς περικοπή αποδοχών τον διωκόμενο, εάν κρίνει ότι η παραμονή του στην 
υπηρεσία είναι επικίνδυνη ή επιζήμια για τα συμφέροντα του Κέντρου, ή άν ότι παραμένοντας στην 
υπηρεσία μπορεί να παρεμποδίσει την ομαλή ή πλήρη διεξαγωγή της ανακρίσεως. Κατά της 
αποφάσεως αυτής επιτρέπεται στον ενδιαφερόμενο έφεση εντός 48 ωρών ενώπιον της ΕΕ. που 
συνεδριάζει χωρίς τη συμμετοχή του Διευθυντή. 

7. Για πειθαρχικά παραπτώματα του Διευθυντή, τις κατά τα ανωτέρω πειθαρχικές 
αρμοδιότητες του Διευθυντή ασκεί η Ε.Ε. και εκείνες της Ε.Ε. ασκεί το Δ.Σ., που συνεδριάζουν και 
στις-δύο περιπτώσεις χωρίς τη συμμετοχή του Διευθυντή. 






η 

Κεφάλαιο Ζ 

Οικονομική Διαχείρηση 

Αρθρο 32 

Λογιστικό σύστημα 

1. Το λογιστικό σύστημα που ακολουθείται στο Κέντρο είναι το διπλογραφικό σύστημα 
εγγραφών σύμφωνα με το ενιαίο λογιστικό σχέδιο της Ευρωπαϊκής Ενωσης. 

2. Το Λογιστήριο είναι αρμόδιο για την τήρηση των λογιστικών βιβλίων και την διενέργεια 
των αντίστοιχων λογιστικών εγγραφών σύμφωνα με τους ισχύοντες κανόνες της λογιστικής και 
την κείμενη νομοθεσία. 

3. Ο προϊστάμενος του Λογιστηρίου είναι υπέυθυνος για την ακρίβεια και τη νομιμότητα των 
λογιστικών εγγραφών. Οι ταμειακοί υπόλογοι ευθύνονται μόνο για τα στοιχεία που τηρούν 
εκείνοι. 

4. Το Λογιστήριο συγκεντρώνει τα στατιστικά δεδομένα που αναφέρονται στην εκτέλεση 
του προϋπολογισμού εσόδων και δαπανών του Κέντρου, σε μορφή που να διευκολύνει το έργο της 
Διοιήσεως. 

5. Μέσα σε τρεις μήνες από την λήξη του διαχειριστικού έτους, το Λογιστήριο υποβάλλει 
στον Διευθυντή τον απολογισμό εσόδων και δαπανών του έτους και τον συγκρίνει με τον 
αντίστοιχο προϋπολογισμό. 


Αρθρο 33 (πρβλ. άρθρο 2 παρ. 6, Ν. 2358/1995) 

Πόροι 

1. Οι πόροι του Κέντρου προέρχονται από: 

α) Την έκτακτη και την τακτική κατ’ έτος επιχορήγηση από το Υπουργείο Δικαιοσύνης σε 
βάρος του τακτικού προϋπολογισμού και του λογαριασμού δημοσίων επενδύσεων, 

β) Κάθε επιχορήγηση που επιφυλλάσσεται υπέρ των Ερευνητικών Πανεπιστημιακών 
Ινστιτούτων, 

γ) Επιχορηγήσεις από το πρόγραμμα δημοσίων επενδύσεων για την εκτέλεση ερευνητικών 
προγραμμάτων, από το Υπουργείο Δικαιοσύνης, το Υπουργείο Εθνικής Παιδείας και 
Θρησκευμάτων, καθώς και από κάθε Υπουργείο ή οργανισμό που διαθέτει τέτοιες επιχορηγήσεις 
σε Κέντρα ανάλογου χαρακτήρα ή σε Ερευνητικά Πανεπιστημιακά Ινστιτούτα, 

δ) Εσοδα από την εκτέλεση ερευνητικών προγραμμάτων, μελετών, κλπ, που 
πραγματοποιούνται για ίδιο λογαριασμό ή τρίτων, την διάθεση ερευνητικών ή εν γένει 
επιστημονικών προϊόντων ή εκδόσεων, την παροχή εξειδικευμένων υπηρεσιών, καθώς και από την 
ανάπτυξη οιασδήποτε δραστηριότητας εμπίπτει στο πλαίσιο των σκοπών του, 

ε) Ειδικές εισφορές και χρηματοδοτήσεις από δημόσιες επιχειρήσεις άλλους δημόσιους 
οργανισμούς ιδιωτικές επιχειρήσεις ιδιώτες διεθνείς οργανισμούς κλπ, 

στ) Εσοδα από την εκμετάλευση πνευματικής ιδιοκτησίας συμβουλών, κλπ, 

ζ) Εισπράξεις από την εκμετάλευση της περιουσίας του στις οποίες περιλαμβάνονται και οι 
εισπράξεις από εκδόσεις καθώς και από την παραχώρηση της χρήσης εξοπλισμού, αιθουσών 
συνεδρίων, συσκέψεων και λοιπών εγκαταστάσεων, 

η) Δωρεές και άλλες παροχές τρίτων, 

θ) Η οικονομική συμμετοχή των παντός είδους οργανισμών που σε συμφωνία με το Κέντρο 
μετέχουν με εκπρόσωπό τους στο Δ.Σ. έναντι οικονομικής υποστήριξης 

ι) Επιχορηγήσεις από άλλες πήγες, 
ιεΟ 1 Ιόροι κάθε άλλης νόμιμης πηγής, 

2. Με κοινή απόφαση των Υπουργών Δικαιοσύνης και Οικονομικών ορίζεται το ποσό της 
τακτικής κατ’ έτος και έκτακτης επιχορήγησης του Κέντρου σε βάρος του τακτικού 
προϋπολογισμού και του λογαριασμού δημοσίων επενδύσεων. 


Αρθρο 34 (πρβλ. άρθρο 2 παρ. 6, Ν. 2358/1995) 

Προνόμια - Απαλλαγές 

Το Ευρωπαϊκό Κέντρο Δημοσίου Δικαίου απολαμβάνει όλων των προνομίων του Ελληνικού 
Δημοσίου πλην των φορολογικών απαλλαγών. 


Αρθρο 35 

Διαχείρηση εσόδων του Κέντρου 

1. Τα έσοδα του Κέντρου, από αποιαδήποτε πηγή και άν προέρχονται, πραγματοποιούνται με 
φροντίδα της οικονομικής υπηρεσίας και κατατίθενται στην Τράπεζα. 

2. Η ανάληψη, διάθεση ή πραγματοποίηση οιασδήποτε εκροής γίνεται με ειδική έγγραφη 
εντολή του Διευθυντή του Κέντρου ή του εντεταλμένου από αυτόν προσώπου, σύμφωνα με τον 
εγκεκριμένο προϋπολογισμό. 


Αρθρο 36 
Δαπάνες 

1. Μ πραγματοποίηση των επί μέρους δαπανών στο πλαίσιο του εγκεκριμένου 
προϋπολογισμοί) του Κέντρου, γίνεται ιιε φροντίδα της οικονομικής υπηρεσίας κατά τις εντολές 
του Διευθυντή του Κέντρου ή του εντεταλμένου από αυτόν προσώπου. Οι πληρωμές των δαπανών 
γίνονται με τραπεζικές επιταγές. Μικροδαπάνες διοικήσεο)ς και λειτουργίας του Κέντρου 
εκτελούνται με προκαταβολές που εκόίδονται στη διάθεση του προϊσταμένου του λογιστηρίου και 
αποδίδεται λογαριασμός κάθε δίμηνο. 

2. Εντάλματα προπληρωμής με αντίστοιχη υποχρέωση απόδοσης λογαριασμού εκδίδονται 
από την οικονομική υπηρεσία στο όνομα του επισπεύδοντος μέλους του προσωπικού του Κέντρου, 
μέχρι ποσού που ορίζεται κατά καιρούς με απόφαση της Ε.Ε. και που κατά την πρώτη εφαρμογή 
του παρόντος Κανονισμού ορίζεται στο ποσό των δύο (2) εκατομμυρίων δρχ. Η απόδοση 
λογαριασμού γίνεται εντός προθεσμίας ενός μηνός από της επελεύσεως και παρελεύσεως του 
γεγονότος για την αντιμετώπιση του οποίου εκδόθηκε το ένταλμα προπληρωμής. Η άκαρπη 
παρέλευση της προθεσμίας αυτής συνεπάγεται τον καταλογισμό του προκαταβληθέντος ποσού σε 
βάρος εκείνου στο όνομα του οποίου εκδόθηκε το ένταλμα. 

3. Πραγματοποίηση δαπανών για προμήθειες που υπερβαίνουν το εκάστοτε ισχύον ποσό ίων 
ενταλμάτων προπληρωμής γίνεται κατόπιν εισηγήσεως τριμελούς επιτροπής με βάση τρεις 
ανεξάρτητες προσφορές η οποία στηρίζεται όχι μόνο σε κρίση για το οικονομικότερο αλλά και για 
την ποιότητα των προσφορών ενόψει και του ευρωπαϊκού επιπέδου ποιότητας και των ειδικών 
αναγκών του Κέντρου. 

Αρθρο 37 

Διαχείρηση Υλικού και Περιουσίας 

1. Το υλικό του Κέτρου διακρίνεται σε πάγιο και αναλώσιμο. 

2. Το πάγιο υλικό υπόκειται σε φθορά και απόσβεση. Το αναλώσιμο υλικό παρακολουθείται 
από τις διαδικασίες αποθήκης. 

3. Ενας κεντρικός διαχειριστής υλικού που ανήκει στην υπηρεσία οικονομικών υποθέσεων 
ενημερώνεται και παρακολουθεί όλο το πάγιο και αναλώσιμο υλικό του Κέντρου. Συντονίζει και 
παρακολουθεί την ασφαλή φύλαξη και καλή κατάσταση του υλικού που υπάρχει στις αποθήκες και 
ειδοποιεί έγκαιρα τους αρμόδιους υπεύθυνους για ό,τι υλικό κοντεύει να εξαντληθεί. Ειδικά ως 
προς το υλικό Βιβλιοθήκης, η παρακολούθηση γίνεται από τον Επιμελητή Βιβλιοθήκης ή το 
εντεταλμένο από αυτόν άλλο μέλος του προσωπικού. 


Αρθρο 38 

Οικονομικός έλεγχος 

1. Ο οικονομικός και διαχειριστικός έλεγχος του Κέντρου γίνεται από δύο ορκωτούς 
λογιστές που ορίζονται από τον Διευθυντή του Κέντρου από πίνακα δέκα ορκωτών λογιστών που 
καταρτίζεται από το διοικητικό συμβούλιο του Σώματος Ορκωτοιν Λογιστών μετά από αίτηση του 
Διευθυντή του Κέντρου. Ο τακτικός έλεγχος της οικονομικής διαχείρησης γίνεται κάθε χρόνο και 
οι δαπάνες του βαρύνουν το Κέντρο. 

2. Το διαχειριστικό έτος του Κέντρου συμπίπτει με το ημερολογιακό έτος. Το πρώτο 
διαχειριστικό έτος άρχεταη για τους σκοπούς του ως άνω ελέγχου, την 1η Ιανουάριου 1996. 

3. Οι ορκωτοί λογιστές που ασκούν τον τακτικό έλεγχο υποβάλλουν μέχρι το τέλος Ιουνίου 
κάθε έτους έκθεση για την διαχείρηση και τον απολογισμό του διαχειριστικού έτους που έληξε. Οι 
εκθέσεις υποβάλλονται δια του Διευθυντή στο Δ.Σ. του Κέντρου, στον Υπουργό Δικαιοσύνης και 
στον Υπουργό Εθνικής Παιδείας και Θρησκευμάτων. 

4. Ο Υπουργός Δικαιοσύνης και ο Υπουργός Εθνικής Παιδείας και Θρησκευμάτων δύνανται 
να ζητήσουν οποτεδήποτε έκτακτο έλεγχο της οικονομικής διαχείρησης του Κέντρου. 


Κεφάλαιο Η 

Ακροτελεύτιες Διατάξεις 

Αρθρο 39 (πρβλ. άρθρο 2 παρ. 5 και 7, Ν. 2358/1995) 

Ειδικές Διατάξεις 

1. Ο πρώτος Διευθυντής και η πρώτη συγκρότηση του Λ.Σ. γίνεται με πράξη του Πρύτανη 
του Εθνικού και Καποδιστριακού Πανεπιστημίου Αθηνών μετά σχετική απόφαση του πρυτανικού 
συμβουλίου. Στη συνέχεια η συγκρότηση του Δ.Σ. γίνεται με πράξη του Διευθυντή εφόσον υπάρχει, 
άλλως, με τον αυτό ως άνω τρόπο. Ως πρώτος Διευθυντής επιλέγεται κατά προτεραιότητα ο 
επιστημονικός υπεύθυνος του υπάρχοντος ήδη αντιστοίχου έργου του Πανεπιστημίου, εκτός εάν 
δεν αποδέχεται. 

2. Όπου στις παραπάνω διατάξεις προβλέπεται για τα όργανα διοίκησης του Κέντρου 
(Διευθυντής, Ε.Ε. και Δ.Σ.) ιδιότητα μέλους ΔΕΠ του Τομέα Δημοσίου Δικαίου του Τμήματος 
Νομικής του Εθνικού και Καποδιστριακού Πανεπιστημίου Αθηνών, πλην των εκπροσώπων, η 
επιλογή γίνεται μεταξύ των εχόντων και την ιδιότητα του μέλους της Ευρωπαϊκής Ομάδας 
Δημοσίου Δικαίου, εκτός εάν τέτοια μέλη δεν υπάρχουν ή δεν αποδέχονται, με βάση ενημερωμένο 
κατάλογο που τίθεται υπόψει του εκάστοτε αρμόδιου οργάνου. 

3. Σε κάθε περίπτωση που απαιτείται πρόταση μη αποφασίζοντος οργάνου, πλην της 
περίπτωσης των εκπροσώπων, εάν παρέλθει μήνας από την αποστολή του σχετικού ερωτήματος 
και δεν υποβληθεί η σχετική πρόταση, το αρμόδιο όργανο αποφασίζει και χωρίς την πρόταση. 

4. Μέχρι την πρώτη συγκρότηση και τον διορισμό του Δ.Σ. και του Διευθυντή του Κη -, 
που πρέπει να γίνει το αργότερο μέχρι 31 Ιανουάριου 1996, τα καθήκοντα του Δ.Σ. Ασκούνται κ.ι· 
όλες οι οποιεσδήποτε αποφάσεις λαμβάνονται από το Πρυτανικό Συμβούλιο του Εθνικού μ-; 
Καποδιστριακοό Πανεπιστημίου Αθηνά)ν, συγκροτούμενου ειδικώς από τον Πρύτανη, τους δυ, 
Αντιπρύτανεις και τον Διευθυντή του Ευρωπαϊκού Κέντρου Δημοσίου Δικαίου ο οποίο: κα. 
εισηγεΐται τα θέματα. Σε περίπτωση ισοψηφίας υπερισχύει η γνώμη του Πρύτανεως. 

5. Το έργο που εκτελει'ται επί του παρόντος από το νομικό πρόσωπο του Εθνικού και 
Καποδιστριακοό Πανεπιστημίου Αθηνών με τον ως άνω τίτλο του Κέντρου, αναλαμβάνεται και 
εκτελει'ται εφεξής από το ίδιο το δημιουργούμενο Ευρωπαϊκό Κέντρο Δημοσίου Δικαίου. 

6. Προσωπικό που υπηρετεί ήδη στο αντίστοιχο έργο του Εθνικού και Καποδιστριακοό 
Πανεπιστημίου Αθηνών, διατίθεται υποχρεωτικώς για την εξυπηρέτηση των αναγκών του 
Κέντρου. Με απόφαση του Πρυτανικού συμβουλίου του ιδίου Πανεπιστημίου είναι δυνατό να 
διατίθεται περαιτέρω προσωπικό του για την κάλυψη των αναγκών του. 

7. Προσωπικό που κατά βεβαίωση του υπευθύνου του ήδη λειτουργάύντος στο Εθνικό και 
Καποδιστριακό Πανεπιστήμιο Αθηνών αντιστοίχου έργου υπηρετεί ήδη σ' αυτό ή με οποιοδήποτε 
τρόπο ή στο πρόγραμμα της Ευρωπαϊκής Ομάδας Δημοσίου Δικαίου του Πανεπιστημίου Αθηνών, 
είναι δυνατό, με απόφαση της Ε.Ε, να ενταχθεί στο προσωπικό του Κέντρου σε θέσεις αντίστοιχες 
με τα καθήκοντα που ασκεί κατά την δημοσίευση του παρόντος Κανονισμού στην Εφημερίδα της 
Κυβερνήσεως. Η απόφαση της Ε.Ε. καθορίζει και τις λεπτομέρειες της νέας εργασιακής σχέσεοος. 


Αρθρο 42 
Διάλυση 

Σε περίπτωση διάλυσης του Κέντρου, η εκκαθάριση εκτελει'ται από το Εθνικό και 
Καποδιστριακό Πανεπιστήμιο Αθηνών, ύστερα από απόφαση του Πρυτανικού Συμβουλίου. Η 
περιουσία του Κέντρου περιέρχεται στο Εθνικό και Καποδιστριακό Πανεπιστήμιο Αθηνών. 


Αρθρο 43 (πρβλ. άρθρο 2 παρ. 7, Ν. 2358/1995) 
Ισχύς του Κανονισμού 


1. Η ισχύς του Κανονισμού αυτού αρχίζει από την δημοσίευση του στην Εφημερίδα της 
Κυβερνήσεως. Ο Κανονισμός τροποποιείται, μετά πρόταση του Διοικητικού Συμβουλίου του 
Κέντρου, με κοινή απόφαση των Υπουργών Δικαιοσύνης και Οικονομικών που δημοσιεύεται στην 
Εφημερίδα της Κυβερνήσεως. Οποιοδήποτε ζήτημα κανονιστικού χαρακτήρα δεν έχει ρυθμισθεί 
από τον παρόντα Κανονισμό Λειτουργίας ρυθμίζεται με απόφαση του Δ.Σ. ή της ΕΕ του Κέντρου 
κατά την κατά τα ανωτέρω κατανομή αρμοδιοτήτων μεταξύ τους. 

2. Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 5 Δεκεμβρίου 1995 
οι νηονρΓοι 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΛ. ΠΑΠΑΔΟΠΟΥΛΟΣ I, ΠΟΤΤΑΚΗΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κωδικός 
ΤΕΕΕΧ 
ΡΑΧ 


Καηοδιστρίου 34 
104 32 

22.3211 ΥΡΕΤΘΗ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινό από β.ΟΟ’ έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.49 188 _, ΑΒ1Δ1 

• Για φωτοαντίγραφα παλαιών τευχών στην οδό Σολωμου 51 τηλ. . 5 Ζ .4«_141 

• Τμήμα πληρο φόρησης: Για το δημοσιεύματα των ΦΕΚ Σολωμου 51 τηλ.: 52 . 25.713 - οζ.43.54/ _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επσρχίο με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 2 5 οελίδες και πάνω η τιμή πώλησης κάθε φύλλου (βοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


V/ ^ Λ ί» ι- 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμη.&Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. &Ε.Π.Ε. 

ισ) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


I Κωδικ ός ορΛ. κατάθεσης στο Δημόσιο Ταμείο 3512 

Ποσοστά 5% υηέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

* 1.250 

» 500 

» 250 

» 500 

» 150 

» 10.500 

» 5.500 


ρορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










